ועדת הכספים, כנסת 25, פרוטוקול מספר 227, 2023-10-26 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני מצטער שהבוקר הזה נפטר אחד מזקני ראשי הישיבות, חבר מועצת גדולי התורה שנים רבות, הרב ברוך מרדכי אזרחי, זצוק"ל, שאנו כולנו תלמידיו

משה גפני:  האיש היה מורה דרך והיה באמת מישהו שהלכנו לאורו

משה גפני:  חלה לפני מספר חודשים והבוקר כשהייתי בדרך לירושלים הודיעו לנו את ההודעה הקשה הזאת המרה על פטירתו

משה גפני:  האמת היא שחשבתי לבטל את הישיבה משום כבודו אבל שאלתי חבר מועצת גדולי התורה אצלנו ואמר לי: היות שהלוויה לא עכשיו – היא כנראה תהיה או מאוחר יותר או מחר – הבן היחיד שלו לא בארץ עכשיו, לא בזמן הדיון בוועדה – היות שזה שעת חירום והדיונים חשובים, אמר לי לא לבטל את הישיבה

משה גפני:  בתחילת הישיבה אני מזכיר אותו

משה גפני:  הייתי קרוב אליו

משה גפני:  גם הנוכחים פה, גם השר ויושב-ראש הוועדה, גם הרב פינדרוס, כולנו מתלמידיו

משה גפני:  אנו מצטערים על לכתו

משה גפני:  תהא נשמתו צרורה בצרור החיים, בילע המוות לנצח, ושיתפלל עלינו לפני כיסא הכבוד

משה גפני:  עם ישראל נמצא בצרה ובמצוקה, ושיתפלל עלינו שיהיה טוב לכולם

משה גפני:  יש לו הכוח לזה

משה גפני:  היה צדיק גדול, היה אדם גדול בתורה משך עשרות שנים

משה גפני:      נעבור לנושא הישיבה

משה גפני:  לפני זה אני מקדם בברכה את שר הבריאות – פעם ראשונה שאתה כאן בוועדה כשר הבריאות

משה גפני:  אני מתכבד בברכה לדיון החשוב שאנו מקיימים

משה גפני:  מברך את יושב-ראש ועדת הבריאות שנכנס לתפקיד הזה

משה גפני:  ברוך הבא

משה גפני:  אתה פה בן בית

יונתן מישרקי: בוגר ועדת כספים

משה גפני: כן

משה גפני:  אני מברך אותך על כך

משה גפני:       לפני שנעבור לנושא - יש התקדמות בנושא של מתווה הפיצויים, גם לגבי נושא אופקים

משה גפני:  לא נוכל להסכים שאופקים לא תהיה בפנים

משה גפני:  היא חוותה לצערנו הרב, מכה כה קשה עם 48 הרוגים, נדמה לי, ונעדר אחד, שבוי אחד

משה גפני:  אופקים סובלת, שלא תהיה בפנים

משה גפני:  מקווה שתהיה בפנים

משה גפני:  גם האופוזיציה מעורבת בעניין וגם הקואליציה

משה גפני:  כולנו עוסקים בעניין הזה

משה גפני:  מקווה שהמתווה יבוא בקרוב לוועדה כי רוצים לעשות זאת בחקיקה ראשית, וגם לא אעכב – ברגע שיגיע ויגיע לפי מה שאנו מסכמים, אביא זאת לדיון ולאישור

משה גפני:      אנו עוסקים היום בנושא של מערכת הבריאות, תקצובה לאור הלחימה וכל הנלווה לעניין

משה גפני:  קיבלתי פניות רבות

משה גפני:  את הפנייה הראשונה קיבלתי מפרופ' יורם וייס המנכ"ל של בית החולים הדסה

משה גפני:  אבקש לפני שאני נותן לך לדבר, שהשר יאמר מה תמונת המצב

משה גפני:  הבמה לרשותך אדוני השר

הבריאות אוריאל בוסו: אדוני היושב-ראש, קודם כל תודה רבה על הדיון שאתה מקיים באופן כללי על מערכת הבריאות

הבריאות אוריאל בוסו:  דיון חשוב

הבריאות אוריאל בוסו:  חושב שדיון בוועדת כספים זה הדיון התכליתי, ויש לך מעלה אחת, כשאני משתתף כאן כשר, שהייתי לפני כן יושב-ראש ועדה

הבריאות אוריאל בוסו:  בשביל שהדיונים יהיו תכליתיים לא אאריך כי אני יודע אל"ף שצריך התייחסויות של המשתתפים, חברי כנסת ולאחר מכן גורמים מקצועיים

הבריאות אוריאל בוסו:  כדי להגיע לתכלית נתמצת את הדברים

הבריאות אוריאל בוסו:      בראשית הדברים, הזכרת את מרן ראש הישיבה גאון ישראל, לתת נקודת הסתכלות על האיש

הבריאות אוריאל בוסו:  האדם הזה לא עלה על מיטה במשך ימות השבוע לעולם, היה יושב ולומד ונרדם חצי על הספה

הבריאות אוריאל בוסו:  לא נהנה מהעולם הזה

הבריאות אוריאל בוסו:  כל כולו היה למען הציבור, אש ולהבה

הבריאות אוריאל בוסו:  זה מושגים שהרבה שנים לא נבין מה המושג אבל אצלו היה עשרות שנים

הבריאות אוריאל בוסו:  עם ישראל איבד עוד עוגן

הבריאות אוריאל בוסו:  כשאנו רואים את הטרגדיה שקרתה לנו בשלושת השבועות האחרונים, מסתכלים איזה גדולי עולם מסתלקים מאתנו בשנה וחצי שנתיים האחרונות, אנו מבינים שחסר לנו המגנים האלה, שיהיה מליץ יושר

משה גפני: אמן

הבריאות אוריאל בוסו: ראשית רוצה לנצל את הבמה החשובה והמכובדת הזאת, להשתתף בצערם של ההרוגים, הנרצחים, הנטבחים, אם זה חיילים, אזרחים, צעירים, ילדים, צעירות

הבריאות אוריאל בוסו:  כשאנו מדברים היום על סיפורי השואה שהיו לפני 80 שנה, נראה לנו: לא ייתכן שנעשה כזה דבר ביקום או בן אנוש ובטח לא בעם היהודי

הבריאות אוריאל בוסו:  עוד 80 שנה גם יתגלו הסיפורים שלאט-לאט אנו מטפטפים אותם – ייראה לנו משהו דמיוני

הבריאות אוריאל בוסו:  בשבועיים כהונתי כשר, הספקתי לבקר בכ-25 מרכזים רפואיים, בתי חולים

הבריאות אוריאל בוסו:  פגשתי מאות פצועים, פצועות, אזרחים, אזרחיות עם סיפורי גבורה בלתי נתפסים, ואתמול כשהייתי בים המלח וגם ניחמתי – כשאתה פוגש אדם שיושב שבעה על שני בניו, על כלתו ועל שני נכדיו ואתה רואה ארבע משפחות, מכמה כיוונים ולא יודע מאיפה לנחם, מבין שאנו נמצאים באירוע וצריך גם לאחל החלמה לפצועים ולהשתתף בצער המשפחות

הבריאות אוריאל בוסו:      מדינת ישראל דווקא בעת הקשה הזו, כנראה העת הקשה ביותר שהיה לה אי פעם, התגלה במקום הזה חוסנה ועוצמתה של מערכת הבריאות

הבריאות אוריאל בוסו:  כולם הרגישו את זה שגם בתרחישי הייחוס הכי כבדים שהיו לנו על סורוקה או על הדרום, לא היו מספרים כאלה של אשפוז או פינויים בו זמנית

הבריאות אוריאל בוסו:  המערכת עמדה ועומדת גבורה בצורה מעוררת השתאות, וכמובן התודות מגיעות לרופאים, לרופאים, לאחים, לאחיות, לצוות הרפואי שנתן ונותן עבודה בלתי נתפסת מהרגע הראשון והצליח לעמוד בזה בגבורה

הבריאות אוריאל בוסו:  מערכת שקלטה כ-6,000 פצועים מתחילת המערכה בכל הדרגות וכשנתחיל לפרט ולהבין עם מה המערכת מתמודדת, נבין למה הדיון הזה כה חשוב

הבריאות אוריאל בוסו:  אני גם רוצה להודות, בחלק הזה ראש הממשלה ושר האוצר שהקימו את הקבינט החברתי כלכלי, יותר נכון עכשיו של מלחמה, ומדברים על כספים ופיצויים כבר עכשיו ולא לאחר מלחמה או מערכה יש לזה משמעות

הבריאות אוריאל בוסו:  אפרט מעט ואתן רק מלמעלה והצוות המקצועי יפרט יותר לפרטים

הבריאות אוריאל בוסו:      יש לזכור, אדוני היושב-ראש, יש תקציב שנקרא כרגע לפחות קודש קודשים בעיני כולם וזה תקציב הביטחון וכולם מבינים שצריך לחזק ולתת אבל אל לנו להפריד את תקציב הביטחון מתקציב הבריאות

הבריאות אוריאל בוסו:  זו בדיוק הנקודה

הבריאות אוריאל בוסו:  יש דברים שאתה יכול להדחיק, לא לעשות אבל כולם מבינים שהביטחון ליד הבריאות, אי אפשר להפריד ואנו חייבים לחזק ולייצב את מערכת הבריאות

הבריאות אוריאל בוסו:  זה שמנהלי בתי החולים וזה שהמנכ"ל שחרר ונתן עבודה, ואני מסתובב בבתי חולים – אני יכול לומר לך בכל בית חולים כמה מיטות אשפוז יש לנו, כמה מוגן, כמה הכי מוגן שיש, כמה גריאטריה, לאן בזרנו, כמה חדרי טיפול נמרץ יש לנו מוגנים, כמה לא מוגנים, כמה שיקום, כמה מיטות – את כל הסקירה הזו אפשר לתת אבל כושר הספיגה והספיקה של המערכת הגיע למצב של רוויה עוד לפני כן

הבריאות אוריאל בוסו:  אני לא מדבר כרגע על שינוי התפיסה של מערכת הבריאות, הרי אם לא נשנה את התל"ג של מערכת הבריאות כפי שמקובל במדינות ה-OECD מ-7

הבריאות אוריאל בוסו: 5 ל-9

הבריאות אוריאל בוסו: 5, אנו נמצאים, אבל זה 20 מיליון - אבל זה לא הדיון בכלל

הבריאות אוריאל בוסו:  כרגע הדיון רק על החירום ועל מצב המלחמה

הבריאות אוריאל בוסו:  לכן כרגע אנו מדברים לפחות על 3 נקודות ועוד נקודה רביעית שהיא יותר המקרו על המערכת

הבריאות אוריאל בוסו:      אל"ף, בריאות הנפש, האירוע הגדול ביותר שמדינת ישראל נכנסה אליו כרגע וכנראה שבשנים הקרובות זה נושא בריאות הנפש על כל המרכיבים

הבריאות אוריאל בוסו:  לא רק המעגל הראשוני שהיה בזוועות בבארי; אפילו כפי שהזכרת, אדוני היושב-ראש, את תושבי אופקים

הבריאות אוריאל בוסו:  אתה תושב אופקים לשעבר

הבריאות אוריאל בוסו:  תדבר עם האנשים – נמצאים בחרדות אירוע הנפש הגדול ביותר שידענו

הבריאות אוריאל בוסו:  אפילו באשדוד, פגשתי השבת נערה בת 21 שהיא בוכה כל השבת והתברר לי שמאז האזעקות הילדה לא יוצאת מהחדר

הבריאות אוריאל בוסו:  זה נראה רק אשדוד אבל זה לא באים, אבל הם נמצאים באירוע הגדול ביותר, ובריאות הנפש היה בחסר עוד לפני כן, בכל המובנים – אם זה בכוח אדם, בתקציבים, אם זה במבנים, וכרגע המצב הכה גדול עם תוכנית, נמצא פה גם ראש אגף בריאות הנפש, עם תוכנית מוסדרת - יהיה חייב לקבל את המענה האמיתי

הבריאות אוריאל בוסו:  תכף יפרטו את זה אנשי המקצוע

הבריאות אוריאל בוסו:      לאחר מכן הנושא השיקומי

הבריאות אוריאל בוסו:  האירוע הגדול הזה שגרם לפציעות רבות, בירי, קטיעות רגליים, גפיים, שיקום נשימתי ושיקום אורתופדי, זה אחד הדברים החשובים, כפי שהזכרת את המכתב של פרופ' וייס עם הבניין החדש שיכול להיפתח תוך חודש חודשיים

הבריאות אוריאל בוסו:  הייתי באיכילוב, הייתי בצפון

הבריאות אוריאל בוסו:  היום אני הולך מייד אחרי הישיבה לחנוך מרחב בבית חולים לוינשטיין

הבריאות אוריאל בוסו:  גם לפני כן היה חוסר מיטות, תכף יפרטו את מספר המיטות שמדינת ישראל זקוקה כשאנחנו בחסר, ובטח עכשיו בהתחשב בכך שגם אחרי המערכה מה נעשה עם המיטות האלה – יש תוכנית מאוד מוסדרת של משרד אבל זה חייב לקבל מענה עכשיו, אתמול

הבריאות אוריאל בוסו:      והנושא השלישי, אני יודע שגם בשבוע הבא אמור להתקיים דיון בוועדת הבריאות - נושא המיגון

הבריאות אוריאל בוסו:  התמודדנו תמיד מול האוצר – המשרד התמודד, גם בכובעי כיושב-ראש ועדת הבריאות עם בקשות למגן, שהחדרים, אנו יודעים מה קורה בברזילי למטה ועוד בתי חולים

הבריאות אוריאל בוסו:  הסתובבתי כמעט בכל בתי החולים

הבריאות אוריאל בוסו:  כדאי, אדוני היושב-ראש, לך תראה את בית החולים המוגן הגדול ביותר בעולם, בית חולים רמב"ם עם 2,200 מיטות

הבריאות אוריאל בוסו:  אני אומר קודם כל לאויבינו - אנחנו מוכנים, ויודעים לקלוט

הבריאות אוריאל בוסו:  המערכת יודעת לספוג כל דבר ונדע לתת מענה רפואי

הבריאות אוריאל בוסו:  אם חלילה - שלא תיפתח חזית בצפון, נדע להתמודד גם מול מצב שיש לנו שני בתי החולים בחזית שזה זיו ונהריה, וכשיורדים דרומה לעומת מה שיש בדרום אבל כרגע מספר בתי חולים ומנהלים שחררו צ'קים, ואני הולך ומסתובב ורואה מכשירים, מחלקות שלמות, חדרי ניתוח

הבריאות אוריאל בוסו:  לא נוכל אחרת לתת טיפולים שהם כל כך חיוניים למערכה אם לא ניתן את המיגון העכשווי ועוד דברים, ואני אומר לאוצר, הם כל הזמן אומרים: אנו רוצים לדעת מה עכשיו, מה היום

הבריאות אוריאל בוסו:  אמרו לנו את זה הרבה פעמים – מה עכשיו, מה היום, ואז מגיעים לעוד מערכה עם חוסר מוגנות כזו או אחרת או בנייה

הבריאות אוריאל בוסו:  אז אני לא מדבר על מגדל לאשפוז של 500 מיליון באסף הרופא אבל מספר מחלקות צריכות טיפול

הבריאות אוריאל בוסו:  לא משנה אם סיום העבודה ב-3 או ב-6 חודשים

הבריאות אוריאל בוסו:  הם חייבים עכשיו לקבל את הכסף ולשחרר

הבריאות אוריאל בוסו:  המנכ"ל לקח על עצמו גם התחייבויות, ללא ספק בהסכמה בחלק מהאוצר לשחרר ונתנו מענה

הבריאות אוריאל בוסו:       וכמובן הפעילות השוטפת של מערכת הבריאות – ברגע שלא הייתה פעילות אלקטיבית בתקופה הזו שזה גורם להכנסה גירעונית של הקופות

הבריאות אוריאל בוסו:  אני צריך לציין - אתמול הייתי בים המלח, הסתובבתי שם במספר מלונות, ופליטים, לא משנה אם זה בארי או שדרות

הבריאות אוריאל בוסו:  קופות החולים שמהרגע הראשון נרתמו, נתנו מענה רפואי בכל מקום עד הפרט האחרון, אם זה טיפת חלב, בריאות האישה וצילומים ורפואה יועצת ורפואת ילדים, עמדו לימיננו ועומדים ואני מודה להם על כך מראש

הבריאות אוריאל בוסו:  לקחו על עצמם התחייבויות

הבריאות אוריאל בוסו:  הם היו לפני זה בגירעונות עצומים

הבריאות אוריאל בוסו:  חייב לייצב

הבריאות אוריאל בוסו:  הם במצב חלקם שאני יודע שעוד חודש אין להם לשלם לספקים את הדברים הבסיסיים של המערכת

הבריאות אוריאל בוסו:  תודה רבה, אדוני היושב-ראש

משה גפני:  תודה רבה, אדוני השר

משה גפני:  מערכת הבריאות בישראל אנו מתגאים בה – היא מהטובות ביותר בעולם, אבל בימים רגילים לא הייתי מקיים – על אף שהחשב הכללי דיבר איתי על המצוקה שבתי החולים וכל מערכת הבריאות הגיעה בסוף שנת התקציב, דיברנו עוד לפני המלחמה

משה גפני:  המצוקה גדולה

משה גפני:  אני לא דן בנושא מערכת הבריאות – זה ועדת הבריאות תדון ואתה אדוני השר מופקד על זה

משה גפני:  אבל הנושא התקציבי – ושמעתי את הזעקה שלהם בעקבות המלחמה על מה שקורה בימים רגילים והתוספת הזו שהיא בעייתית ובאמת אתה צודק – מערכת הבריאות עומדת בעניין הזה של המלחמה, גם בתי החולים וגם קופות החולים עומדים בזה באופן מעורר השתאות וזה נכון

משה גפני:  אסור לנו לעמוד מהצד, ויש לשמוע את הבעיות האלה ולסייע להם

הבריאות אוריאל בוסו: אנו עסוקים בהצלת נפשות, זה אומר ביום-יום, נפש הגוף ונפש הנפש

משה גפני: אדוני המנכ"ל, בבקשה

סימן טוב: תודה

סימן טוב:  יש לנו מצגת

סימן טוב:  אם תרצו – נציג לכם אותה

סימן טוב:  בסוף נדבר פה גם על כסף

משה גפני: כאן מדברים בהתחלה על כסף

סימן טוב: אני רוצה לדבר בהתחלה לא על כסף בתור אחד שהעביר פה הרבה מאוד שעות ועוסק בכספים חלק גדול מחייו

סימן טוב:  המערכת התגייסה בצורה מעוררת השתאות

סימן טוב:  היו סיפורי גבורה של אנשים, של נשים, של רופאות, של פרמדיקים, של אחיות, של אחים, בשטח תחת אש, של אנשי צוות הצלה רפואי, של מד"א, של גורמים אחרים שמסרו נפשם כדי להציל חיים

סימן טוב:  המערכת עשתה זאת בהתגייסות שלא יכולנו לשער את עוצמת התופת והאסון שחווינו, וכעוצמת התופת והאסון כך ראינו את עוצמת הגבורה וההתגייסות של כל המערכת כולה

סימן טוב:  כולם עובדים כמעט שלושה שבועות כדי להציל חיים ומצילים חיים כל הזמן

סימן טוב:  כיוון שגם נדבר על כסף נגיד ששמו את כל השיקולים הכלכליים בצד

סימן טוב:  אנו מערכת שלא רוצה לקבל תקציב כי היא לא מתפקדת

סימן טוב:  אנו מערכת שרוצה לקבל את התקציב שלה כי היא חשובה ומצילת חיים ומתפקדת מעולה בימי שגרה ומתפקדת מעולה והרבה למעלה מכך בימי חירום

סימן טוב:      אנו רוצים לדבר על המאמצים המרכזיים של המערכת בתקופה האחרונה ומהם מרכזי הכובד החדשים שנוצרו במערכת

סימן טוב:  מה עשינו בכמעט שלושת השבועות האחרונים

סימן טוב:  כשהחלה התופת טיפלנו במספר חסר תקדים של פצועים

סימן טוב:  בד בבד מאותה שבת וכמובן אחר כך ברצף מאז אנו נערכים להמשך המלחמה – ככל שתהיה, אם תהיה

סימן טוב:  אנו לא יודעים אילו תרחישי ייחוס ותרחישי חירום יהיו

סימן טוב:  כולנו נערכים כל הזמן

סימן טוב:  ההיערכות הזו יש להבין את עוצמתה, ואני ממליץ לכולם תכף ללכת לסייר גם בבתי החולים, גם במרכזי המפונים שתכף נדבר אליהם

סימן טוב:  בתי החולים נערכו בצורה חסרת תקדים

סימן טוב:  קנו ציוד, התמגנו, אספו מנות דם ותרופות

סימן טוב:  הורידו מטופלים למרתפים

סימן טוב:  מוכנים בכל רגע לעבור משגרה לחירום ולשמור ככל הניתן על רציפות תפקודית שגם על זה נדבר

סימן טוב:  זו היערכות שלא מפסיקה

סימן טוב:  השר היה ואני כל הזמן  בשטח, מצד אחד בבתי החולים לראות שערוכים, ומצד שני לראות שכל העקורים והמפונים מקבלים מענה

סימן טוב:  זה המאמץ השני – מתן המענה לעקורים ולמפונים

סימן טוב:  קופות החולים ואנו פרסנו את השירותים שלנו במהירות רבה מאוד ובפריסה מאוד רחבה כדי לתת מענה לאותה אוכלוסייה, אם זה בים המלח ואם זה באילת ואם זה בירושלים שפונו אליה למעלה מ-25,000 תושבי שדרות ובכל מקום, ובתל אביב ובמקומות אחרים

סימן טוב:  המערכת התארגנה בן לילה לתת שירותים

סימן טוב:  קופות החולים עובדות יחד, עשו עבודה מרשימה מאוד

סימן טוב:  בגדול אמרו לנו: אנו נטפל בזה, ואנו רגועים ויודעים שהרפואה הראשונית במדינת ישראל מסופקת בצורה מצוינת

סימן טוב:  אנו דואגים ששירותי טיפות החלב יינתנו גם הם וששירותי בריאות הנפש יינתנו גם הם לאותה אוכלוסייה, ותכף נדבר בעומק על שירותי בריאות הנפש

סימן טוב:      הדבר הנוסף שאנו עובדים עליו הוא היערכות לשגרת חירום

סימן טוב:  אף אחד לא בחדר הזה ולא בחדרים אחרים יודע כמה זמן נהיה במצב הזה אך אנו צריכים להיערך שהבריאות השגרתית של האוכלוסייה תקבל מענה

סימן טוב:  השר דיבר על זה שבארבעה בתי חולים במדינת ישראל אין שירותים אלקטיביים ובבתי חולים אחרים הורדנו רמה בהיקף השירותים האלקטיביים

סימן טוב:  נצטרך לראות, איך אנו מתארגנים לתת לזה מענה

סימן טוב:  אנשים צריכים לקבל לא רק את הדיאליזה ואת הרדיו תרפיה; צריכים לקבל את הניתוחים שחיכו להם מספר ארוך של חודשים, לפעמים למעלה משנה ושירותים אחרים

סימן טוב:      הדבר האחרון שעליו נפרט עכשיו - מרכזי הכובד החדשים של המערכת

סימן טוב:  הבנו שמערכת הבריאות צריכה להתארגן מחדש ויש נושאים שיצטרכו לקבל הרבה יותר קשב מאתנו

סימן טוב:  הנושא הראשון בהם הוא מבחינתנו משימת חיינו בעת הזו – בריאות הנפש

סימן טוב:  באנו לאירוע הזה עם מערכת שנמצאת במשבר בבריאות הנפש אבל אנו לא רק נחושים להצליח אלא גם נצליח

סימן טוב:  תכף נראה שזה לא רק סיסמאות ומילים

סימן טוב:  אנו בונים מחדש את מערכת בריאות הנפש

סימן טוב:  יש לנו ראש באגף לבריאות הנפש ד"ר גלעד בודנהיימר שנכנס לתפקידו מספר חודשים לפני המלחמה וגיבש כבר את התוכנית ועכשיו אנו מוציאים אותה לפועל

סימן טוב:  בהתחלה דאגנו שכל האוכלוסייה שהייתה צריכה לקבל טיפול, מקבלת טיפול

סימן טוב:  ואני אומר לכולם פה - אם מישהו שומע על מישהו שלא קיבל טיפול מספק טוב, אנו נותנים מענים מאוד-מאוד מהר ומגיבים מאוד מהר

סימן טוב:  יש לנו הרבה מאוד אנשים בשטח, מלשכות הבריאות, מבתי החולים לבריאות הנפש, כמובן אמרתי על קופות החולים

סימן טוב:  אנו יודעים להתארגן מהר לכל צורך

סימן טוב:  זה מבחינתנו האירוע, בריאות הנפש הגדול שהיה כנראה לא רק אי פעם בישראל אלא בכלל ואנו כאמור נעשה הכול כדי לעמוד בו ולתת את המענים לאוכלוסייה

סימן טוב:      הדבר השני, לא פחות חשוב אבל פחות מורכב, זה שיקום פיזי

סימן טוב:  הייתה לנו מסה אדירה של פצועים שצריכים לקבל שיקום ואנו חלילה נערכים למספרים נוספים שיבואו

סימן טוב:  המערכת כבר מתארגנת ונדע לתת גם להם מענה

סימן טוב:  לא נרצה שאנשים אחרים לא יקבלו מענה, כי אנו צריכים לתת מענה לפצועים - נדבר גם על זה

סימן טוב:      הדבר הנוסף הוא מיגון ותשתיות קריטיות

סימן טוב:  מיגון – יש דיון אצל יו"ר ועדת הבריאות בשבוע הבא

סימן טוב:  לצד זה אנו מבינים שאנו צריכים הרבה יותר מיטות טיפול נמרץ ולשנות קצת את פריסת השירותים במדינת ישראל בעקבות מה שלמדנו, והדבר הרביעי שבעיניי אמור להיות ראשון אבל שמנו אותו רביעי – כל האיתנות הכלכלית והרציפות התפקודית של קופות החולים ובתי החולים

סימן טוב:  לא ייתכן שאנו נמצאים אוטוטו בנובמבר, ואין מסגרת תקציבית והקופות שהתגייסו וגייסו את כל המשאבים שלהם, הפנו אותם עכשיו - וכנ"ל בתי החולים לטובת המשימה הזו, נהיה בחוסר ודאות כלכלית

משה גפני: מה אומרים לכם באוצר?     

סימן טוב: אנו בקשרי עבודה רציפים עם האוצר

סימן טוב:  האוצר התגייס

משה גפני: אתה אומר שאין מסגרת, אין תוכנית אפילו

סימן טוב: האוצר ידבר בשם האוצר

סימן טוב:  אנו מדברים עם האוצר באופן שוטף, גם עם אגף התקציבים וגם עם החשב הכללי, ורואים במשרד האוצר על שני אגפיו וגם אגף החשב הכללי שיהיה צריך להתגייס

הבריאות אוריאל בוסו: משה, היושב-ראש אומר לך: עם אמפתיה לא הולכים למכולת

סימן טוב: זה נכון

משה גפני: אני שומע מהאוצר בעיות

ינון אזולאי: אם יש בעיה מסוימת, תגידו אותה פה

סימן טוב: אנחנו מדברים עם האוצר

סימן טוב:  יש שיח, ואני מקווה שיהיה קונסטרוקטיבי

סימן טוב:  אני מקווה שנשלים אותו

סימן טוב:  כשאני מדבר על האיתנות הכלכלית של קופות החולים ובתי החולים, זה היקפים של מיליארדים

סימן טוב:  כשאני מדבר על אובדן ההכנסות של בתי החולים, זה מאות מיליונים

סימן טוב:  כשאני מדבר על תוכנית לבריאות הנפש – כי גם היא תעלה מיליארדים, ושיקום יעלה גם הוא

משה גפני: במדינה יש בעיה תקציבית, אנו יודעים זאת לא רק בעקבות המלחמה אבל בוודאי בעקבות המלחמה

משה גפני:  אנחנו הצד שצריך לאשר – תקציב, שינויים בתקציב, כל מה שנלווה לעניין

משה גפני:  באים משרד הבריאות וקובלים על כך שהמצוקה התקציבית גדולה

משה גפני:  אנחנו מדברים עם משרד האוצר, אומרים: יש שיח

משה גפני:  המילה שאמרת

משה גפני:  זה יבוא לפה לאישור אז נאשר מה שיבוא וזהו?     

סימן טוב: מה פתאום

ינון אזולאי: הרב גפני, כשמגיעה פנייה לאשר - אנו דנים עליה אבל בשביל לקבל עוד או לשנות מפה לשם אנו צריכים להחזיר את הפנייה ושיפרקו אותה, וייקח עוד כמה ימים

ינון אזולאי:  לכן אנו שואלים בדיוק מה

הבריאות אוריאל בוסו: היושב-ראש, ציינתי קודם, לשנות את התל"ג של הבריאות זה מיליארדים

הבריאות אוריאל בוסו:  אנו לא במקום הזה

משה גפני: זה לא הנושא עכשיו

הבריאות אוריאל בוסו: אני אומר לאוצר: לא נעשה סיבוב על משרד האוצר על המלחמה הזו

הבריאות אוריאל בוסו:  המטרה שלנו להתמקד נטו בחירום אבל אם ניכנס לכל סעיף, כמו שאמרת עכשיו – היה לנו דיון כבר שבוע מה עם הכסף – של יד שרה או איחוד הצלה או המיגון בקריית שמונה או תוספות כאלה – כל סעיפי הבריאות, אם זה קואליציוני, אם לא קואליציוני

הבריאות אוריאל בוסו:  יש דברים שטעות מיסודו שזה לא קואליציוני אבל על תקציבי הבריאות אנו מנווטים אך ורק לנושאים

הבריאות אוריאל בוסו:  כסף של יד שרה זה גם שיקום

משה גפני: התפלאנו כל חברי הוועדה – זיהיתי נכון – הייתה פה העברה של משרד הבריאות שמבחינתנו משרד הבריאות זה הלחימה, זה דבר שיש לאשר אותו, ואני יודע – יש כסף לזק"א

משה גפני:  לא הופיע בפנייה הזאת, ולא הבנו למה

סימן טוב: יש לנו פה פירוט של כל הדברים האלה

סימן טוב:  אתה רוצה שנפרט?     

משה גפני: לא

משה גפני:  אני רוצה במקרו את הנושא המרכזי, מה שקובלים כולם, המערכת, שאי אפשר לעמוד תקציבית בצרכים הגדולים שיש בעקבות הלחימה, גם עם מספר הפצועים הגדול וגם עם הטיפול שצריך

משה גפני:  מטפלים וזה נכון – אני מקבל מה שאמרת

משה גפני:  אנשים מוסרים נפשם בעניין

משה גפני:  השאלה האם תקציבית אפשר לעמוד בזה

סימן טוב: כרגע אני אישית דואג לזה שלא תהיה שום פעילות במערכת שלא תבוצע כי אין כסף

סימן טוב:  אנו לא יודעים אפילו לאמוד את כל ההוצאות שיש לנו

סימן טוב:  עוד כלא ישבנו עם כל בית חולים לבדוק את כל אובדן ההכנסות שלו כי אנו בשלושה שבועות של לטפל בפצועים, להיערך למלחמה, לתת מענים למפונים ולהיערך כל הזמן, לחשוב שוב על בריאות הנפש כאירוע גדול

סימן טוב:  לא יושב עם פנקס ועושה את כל החישובים האלה

סימן טוב:  אני מקווה ומאמין שמשרד האוצר יהיה שותף שלנו לתהליך הזה ואתם ככנסת אתם אלה שקובעים ומחליטים

סימן טוב:  אנו נבוא לפה עם תוכנית שלמה

סימן טוב:  לא הפסקנו לעבוד ולא מעכבים עצמנו בגלל כסף

נעמה לזימי: רק לפני שבוע גייסתם פסיכולוגים בהתנדבות

סימן טוב: אנחנו משלמים להם

יצחק פינדרוס: מגיע למלונות – כולם מתנדבים

יצחק פינדרוס:  איפה משרד הבריאות בעניין? כולם מתנדבים

יצחק פינדרוס:  הייתי במלונות

יצחק פינדרוס:  אף אחד לא מממן אותם

סימן טוב: זה לא נכון

נעמה לזימי: זה נכון

נעמה לזימי:  הגעתי למלונות

נעמה לזימי:  גם מי שמבשרים בשורה רעה

יצחק פינדרוס: אתמול ב-16:00 הייתי באילת במלונות

נעמה לזימי: הסיפור של התנדבות היה בהתחייבות לעשרה חודשים

הבריאות אוריאל בוסו: אם תנו למנכ"ל לפרט

נעמה לזימי: שכר מינימום גם לא עובד כאן בפסיכולוג קליני

נעמה לזימי:  יש להבין את זה

נעמה לזימי:  אם כסף לא חסם, אז הוא לא צריך להיות חסם

סימן טוב: מייד אמרנו שהסיבה שאנו לא רוצים מתנדבים – אנו בעד התנדבות

סימן טוב:  אנו רוצים שאנשים יקבלו טיפול מסודר ורציף על ידי אנשי מקצוע שהוכשרו לכך ומתאימים לכך

יצחק פינדרוס: צריך אישור של משרד הבריאות

סימן טוב: ודאי שצריך אישור משרד הבריאות

סימן טוב:  הוצאנו נוהל והנוהל הזה כבר מתיישם, שאמרנו לקופות החולים: את המתנדבים שעומדים בקריטריונים לטפל - אתם תגייסו אליכם ואנו ניתן לכם כסף, אפילו תשלום מוגבר מהרגיל

נעמה לזימי: אבל לא אמרו מה הסכום

משה גפני: אני רוצה שהוא יסיים

משה גפני:  כולם ידברו

סימן טוב: הוצאנו את זה לקופת החולים ואמרנו לקופות החולים שיש לזה גיבוי תקציבי

סימן טוב:  קופות החולים מגייסות את המתנדבים האלה שיעבדו דרכן

סימן טוב:  שוב אני אומר, יש הרבה מאוד דברים שאנו חושבים שעושים ולא כולם משתרשרים לשטח

סימן טוב:  לפעמים אני חושב שפתחתי מרפאה במקום מסוים והיא לא נמצאת

סימן טוב:  לכן אנו נמצאים כל הזמן בשטח, מדברים עם המטפלים, עם המטופלים ובתי החולים

סימן טוב:  אם יש מקרים נקודתיים שבהם לא ניתן מענה - תעבירו אליי

סימן טוב:  כולכם יודעים לדבר איתי

משה גפני: תודה רבה

יצחק פינדרוס: 60,000 מפונים באילת מקבלים שירותי בריאות הנפש בהתנדבות

נעמה לזימי: תחזור אחר כך לשאלה של מה הסכום שמקצים כי מה שהגיע אליי אתמול - אני מדברת על הפסיכולוגים, מהמודעה העמומה, כנראה אותו שכר מינימום לשעה, פחות או יותר

נעמה לזימי:  ככה לא מגייסים פסיכולוגיים קליניים בעת משבר

נעמה לזימי:  אם יש כסף, אז יש כסף

משה גפני: תודה

משה גפני:  בבקשה

יורם לס: ראשית אני מבקש לומר תודה לשר הבריאות חבר הכנסת אוריאל בוסו על התגייסותו ברגע שנכנס לתפקיד מתוך היכרות קודמת גם עם מערכת הבריאות כיושב-ראש ועדת הבריאות, לכל נושא הבריאות והאתגרים שיש למערכת הבריאות והביקור שלו בבית החולים שלנו תוך 48 שעות מרגע שנכנס לתפקיד

יורם לס:      שנית, אני חושב שכולנו נמצאים תחת האירועים שקרו לפני 14 יום והוזכרו פה הצוותים הרפואיים אבל אני רוצה לנצל את זה ולהזכיר לא רק את הצוותים הרפואיים של הרופאים והאחיות אלא גם את העובדים של בתי החולים שהם לא הצוותים הרפואיים, שמערכת הבריאות שלנו צריכה להיות גאה כי גם האנשים האלה התגייסו בצורה מדהימה לעבוד 24 שעות ביממה, שישי ושבת כדי להעמיד תשתיות חירום מדהימות

יורם לס:  מה שעשינו בהדסה במשך שבועיים זה דברים שאי אפשר כמעט להאמין שהצלחנו לחבר בניין שנמצא בהקמה, למערכת החשמל לביוב ומים ולקחת אזור שהיה אזור בנייה ולהקים בית חולים חירום כולל טיפול נמרץ עם 140 מיטות

יורם לס:  זה נעשה בזכות העובדים שלנו שצריך להצדיע לכל עובדי מערכת הבריאות ואני בטוח שזה היה כך בכל בתי החולים בארץ

יורם לס:  זו החוזקה שלנו כמדינת ישראל ואנו צריכים להיות גאים בזה

יורם לס:      אני גם רוצה להודות לצוותים המקצועיים גם במשרד הבריאות וגם במשרד האוצר שנמצאים אתנו בקשר, לא מסתיר זאת – וקשובים לדברים

יורם לס:  לא תמיד אנחנו מסכימים אבל יש בינינו קשב ותקשורת ושיחה וזה חשוב

יורם לס:       הזכיר מנכ"ל משרד הבריאות, מערכת הבריאות נכנסה לאירוע הזה כבר, בתי החולים ואני כרגע מדבר ספציפית על בתי החולים העצמאיים הציבוריים – נכנסו עם מצוקה תקציבית יחסית בגלל כל מיני שינויים שלא קשורים אלינו שקרו לפני המלחמה

יורם לס:  אבל נוסף לזה, מדינת ישראל בחוק, וזה החוק שאנו גאים בו, שעבר, סעיף 9, אינו מתקצב נושא של תחזוקה ותשתיות וזה נושא לאחרי המלחמה

יורם לס:  אבל אנו חיילים

יורם לס:  ובזמן מלחמה לא שואלים שאלות

יורם לס:  ומה שעשינו, מרגע שהחלה המלחמה בשבת, עבדנו עוד לפני הנחיות משרד הבריאות ואחרי זה עמדנו מאחורי ההנחיות של משרד הבריאות, וזה הצטיידות בתרופות, במזון, רכש ובניית תשתית חירום

יורם לס:  כל הדברים האלה הם עלויות שמצטברות לסכומים מאוד מכובדים, וכיוון שהוועדה הזו היא ועדה של כסף, הסכומים הם בסביבות 60 מיליון ₪, הוצאות מצטברות של בית החולים הדסה

יורם לס:  ההוצאות האלה, לו היינו בית חולים ממשלתי היה לנו החשב הכללי שהיה נותן לנו גיבוי

יורם לס:  אנו לקחנו הלוואה ממה שאין לנו כי חשבנו ואנו עדיין חושבים שהמחויבות שלנו בזמן מלחמה זה לדאוג לבריאות הציבור

יורם לס:      מה שקיבלנו כרגע מהמדינה בתקצוב הם סכומים יחסית לסכום הזה נמוכים

יורם לס:  אני יודע שבמדינה 60 מיליון שקל נחשב לסכום לא גדול

יורם לס:  לבתי החולים של הדסה זה סכום מאוד משמעותי

יורם לס:  העמדה של תשתית תת קרקעית, העמדה והמשכה של הבנייה של בית החולים השיקומי, הרחבה של שירותי בריאות הנפש שהוזכרו פה קודם, ואני לא מסתיר – היערכות לשלב הבא, אם יהיה של הלחימה, שהוא קריטי

יורם לס:  מדינת ישראל חייבת להיערך לשלב הבא של המלחמה ואני חושב שפה הוועדה יכולה להיכנס ואני בטוח שכל האנשים שיושבים סביב השולחן ימצאו את הדרך לסייע לנו כי איני רוצה למצוא עצמי בחשיפה מול ספקים שיגידו לי: אני לא מוכן להעביר לך את הציוד שאתה צריך לחירום

יורם לס:  אדגים – ביום ראשון ספק חמצן שלנו שהיינו חייבים לו יותר מ-2 מיליון שקל הודיע: אני לא מעביר לכם חמצן אם אתם לא נותנים לי מייד מקדמה

יורם לס:  אז אנחנו באמת במצוקה, ואני מניח שזה כך בבתי חולים אחרים ציבוריים

יורם לס:  אני מודה לוועדה ושוב לצוותים המקצועיים

משה גפני: פנית למנכ"ל משרד האוצר ומנכ"ל משרד הבריאות

משה גפני:  יש שיח ביניכם?     

יורם לס: יש שיח גם עם מנכ"ל משרד הבריאות וגם עם מנכ"ל משרד האוצר וגם עם שר הבריאות

הבריאות אוריאל בוסו: אני רוצה לחזק ולומר שאני כיושב-ראש ועדת הבריאות בדיוני תקציב קיבלתי התחייבות להעביר לאגף השיקומי, לשיקום של הדסה סכום שמאוד מוגדר וברור של 35 מיליון ₪

הבריאות אוריאל בוסו:  אפילו לא כסף קואליציוני

הבריאות אוריאל בוסו:  זה כספים שהיו כחלק מתוכניות משרד הבריאות על אחת כמה וכמה - תוך כמה זמן תדע לפתוח?     

משה גפני: הוא אומר שתקבלו 35 מיליון

הבריאות אוריאל בוסו: זה התחייבות שצריך להעביר את זה לשיקום, מעבר לכך

הבריאות אוריאל בוסו:  אבל פרופ' וייס, תוך כמה זמן אתה יודע לומר לי שאנחנו באים לא לגזור סרט אלא לפתוח את המחלקות בשיקום? כי כרגע זה המצב שלא צריך פצוע או חייל מירושלים ללכת לקבל שיקום במרכז

יורם לס: בעז"ה אם לא יהיו לנו עוד התקלות והפתעות שנובעות מהאירועים הנוכחיים, ב-31

יורם לס: 12 אנו פותחים את השיקום

יורם לס:  אמרתי את זה אתמול בוועדת הבריאות ואני חוזר על זה פה

משה גפני: תודה רבה

יצחק פינדרוס: הרב גפני, מה זה שיח? לא למדתי ליבה

סימן טוב: זה אנשים שמדברים ברמה מקצועית ועניינית

יצחק פינדרוס: וכמה הצ'ק של זה?     

משה גפני: תודה רבה

משה גפני:  אלי דלל, בבקשה

אליהו דלל: אדוני היושב-ראש, קודם כל תנחומיי למשפחה והקהילה החרדית על לכתו של הרב ברוך מרדכי אזרחי ז"ל

אליהו דלל:       אני רוצה לפנות לאורי בוסו חברי שר הבריאות, בהצלחה בתפקידך

אליהו דלל:  אני מכיר אותך שנים רבות, ושמח שהתקבלה החלטה להפריד שוב את משרדי הפנים והבריאות ואתה לקחת זאת לידיך

אליהו דלל:  אתה בחור מוכשר, נמרץ

אליהו דלל:  אתה איש שטח וכבר מוכיח זאת

אליהו דלל:      מערכת הבריאות היא החוסן של המדינה

אליהו דלל:  אם מערכת הבריאות תהיה חזקה, עם ישראל חזק

אליהו דלל:  הצבא חזק

אליהו דלל:  אנו חייבים לתת את החוסן הזה בזמן חירום למדינה

אליהו דלל:  מערכת הבריאות היא מערכת מוכשרת, יש בה כל המכשור, כל הציוד, כל מה שצריך והיא מהמובילות בעולם

אליהו דלל:  אנו צריכים היום בזמן החירום לתת את הפלטפורמה הנכונה כדי שנוכל לעבור את התקופה הזו בצורה נאותה

אליהו דלל:      בהזדמנות זו אני מודה לכל צוותי הרפואה, ליהודים ולערבים

אליהו דלל:  הם עובדים יחד

אליהו דלל:  זו דוגמה לשיתוף פעולה ולומר להם תודה רבה

אליהו דלל:  זו התקופה שמוכיחים איך ניתן לעבוד יחד

אליהו דלל:  הם עושים עבודה מצוינת

אליהו דלל:  ביקרתי בכמה בתי חולים וראיתי את העבודה

אליהו דלל:      אני פונה למשרד הבריאות – קודם כל הייתי רוצה לדעת מה קורה עם מענים לילדים עם צרכים מיוחדים? כיושב-ראש הוועדה לזכויות הילד, חשוב לי מה משרד הבריאות נותן, אילו מענים ואיך

אליהו דלל:  בנוסף, בתי חולים היום בתקופה שיכולים לקבל תרומות

אליהו דלל:  אני שם לב לפעמים שאני מקבל טלפונים שאומרים: משרד הבריאות מקשה עלינו

אליהו דלל:  למשל מכשיר סיטי כזו או אחר לוקח לפעמים אישור של שנה

אליהו דלל:  היום צריך להקל על בתי החולים, לא חשוב אם הם ממשלתיים או של קופות חולים או עצמאיים

סימן טוב: משרד הבריאות רוצה שבתי החולים יגייסו תרומות למה שאין להם

אליהו דלל: אני מציין משהו כללי כי אני לא מכיר כל דבר

אליהו דלל:  לכן אני פה שואל, ומניח שיש לך תשובות, אבל בתקופה הזו צריך להקל על בתי החולים, לתת שירות אם קיים או לא קיים אצלם, וצריך להקל עליהם בנושא הזה

אליהו דלל:  תודה רבה

משה גפני: תודה

סימן טוב: אני מחר באילת

סימן טוב:  אראה באופן ישיר

יצחק פינדרוס: דיברתי עם שר הרווחה על זה, עם מרכזי החוסן, ניסיתי לחבר ואסביר איפה הבעיה

יצחק פינדרוס:  זו בעיה מערכתית

משה גפני: קופת חולים כללית

ארז לוי: שלום, אני מנהל מחוז ירושלים בכללית

ארז לוי:  ראשית אני מודה לשר הבריאות הנכנס וליושב-ראש ועדת הבריאות

ארז לוי:  אנו רואים אתכם המון בשטח – מאוד מחזק

ארז לוי:  גם מודה לוועדה הזאת

ארז לוי:  הוועדה הזו מאוד חשובה וקריטית במיוחד בזמן הזה

ארז לוי:       בכללית אנו אחראיים על בריאותם של מעל 50% מאזרחי מדינת ישראל

ארז לוי:  רוב אוכלוסיית המפונים הם בטיפול הכללית

ארז לוי:  אנו גם הקופה היחידה שמחזיקה ב-30% ממערך האשפוז הכללי במדינת ישראל

ארז לוי:  יש להבין את היקפי המספרים – יש לנו מעל 1,400 מרפאות ו-14 בתי חולים, מתוכם 8 בתי חולים כלליים

ארז לוי:  כשהמלחמה הזו פגשה את כללית, כבר היינו עם מחסור תקציבי של 3

ארז לוי: 2 מיליארד שקל שזה מספר דמיוני

ארז לוי:  בנקודת הזמן הזו אנו מעריכים את עלויות המלחמה בכחצי מיליארד שקל וזה לפי הנתונים שאנו יודעים כעת – לא יודעים כמובן לאן העסק יתפתח

ארז לוי:      אני מדבר בשם 50,000 עובדי כללית ובשם מיליוני מבוטחי כללית

ארז לוי:  העובדים שלנו עובדים – ואני כל היום בשטח – נותנים שירות מסביב לשעון, כשהבעלים שלהם, הילדים שלהם נמצאים בצו 8

ארז לוי:  אתמול פגשתי אחות ששני הבנים שלה, אחד בצו 8, אחד בסדיר, בעלה גויס בצו 8

משה גפני: אני מאוד משבח את העובדים האלה, גם העובדים של מערכת הבריאות וגם של קופות החולים

משה גפני:  יוצא מן הכלל

משה גפני:  האם אנחנו מיותרים או רק נעשה ישיבה של תודות? האם יש צורך שאתם חושבים שאנו צריכים להתערב? זה שאנו משבחים את העובדים – אמרנו, ואנו חוזרים ואומרים את זה

משה גפני:  ראוי לציון

משה גפני:  השאלה האם במצב הלחימה הזה יש לכם צורך שאין לכם תשובות עליהם?     

ארז לוי: פתחתי עם החוסר התקציבי שיש בכללית גם לפני המלחמה וגם כעת

ארז לוי:  כעת אנו מעריכים את זה בחצי מיליארד ₪

משה גפני: זה שיש בעיות במערכת הבריאות מבחינה תקציבית אנו יודעים

משה גפני:  נצטרך לדון על זה

משה גפני:  זה נכון

משה גפני:  הישיבה הזו נקבעה בעקבות הלחימה

משה גפני:  האם יש צורך מיוחד שצריך להתערב בו?     

ארז לוי: כשאנו מפעילים 31 מרפאות מפונים ועשרות צוותים ניידים, זה עולה כסף

ינון אזולאי: יש לכם בכל בתי המלון?     

ארז לוי: יש לנו פתרונות לכל בתי המלון

ארז לוי:  יש לנו היום 31 מרפאות בתוך בית מלון

ארז לוי:  אם יש בית מלון סמוך לבית מלון, מקבלים פתרון- - -     

יצחק פינדרוס: איפה שאתה נכנס בבית מלון, אתה רואה נציג משרד הבריאות ונציג כללית יושב

ארז לוי: נכון

ארז לוי:  כשאנו מקימים בית מרקחת בים המלח, יש לזה עלויות

ארז לוי:  כשאנחנו מרחיבים את המערך שלנו לאשפוזי בית, יש לזה עלויות

ארז לוי:  כשאנו מרחיבים את המערך של תרופות עד הבית, כי אנשים חלקם לא יכולים לצאת בחלק מהאזורים לקחת תרופות - יש לזה עלויות

ארז לוי:  כשאנו צריכים למגן – כשבבית חולים סורוקה מתוך 2,000 פצועים שהגיעו רק לכללית, קלט כ-850 פצועים, בית החולים הזה עובד עם שליש חדרי ניתוח ממוגנים

ארז לוי:  לזה יש עלויות כדי למגן

ארז לוי:  זה דברים שיש לעשותם כאן ועכשיו

ינון אזולאי: יש חוסר בציוד?     

ארז לוי: אני עוד לא מדבר על ירידה בהכנסות כתוצאה מירידה בתקופות, על זה דיבר גם חברי פרופ' יורם וייס

ארז לוי:  אני מעריך שאתם מכירים את הסוגיה הזאת אבל ברמה העכשווית, תקציב לציוד אנו צריכים, אנו צריכים תקציב להעסקת צוותים ואנו צריכים תקציב למיגון

ארז לוי:  יש עלויות הרבה יותר גבוהות עם צוותים מתחום בריאות הנפש שאנו צריכים להעסיקם במשמרות נוספות, בשעות נוספות

ארז לוי:  כמעט כל בתי החולים שלנו שולחים צוותים למלונות

ארז לוי:  גם לזה יש המון עלויות

ארז לוי:  שניידר, גהה, שלוותא, החברים האלה, הצוותים האלה נמצאים היום בים המלח, נמצאים באילת, לכן חשוב מאוד שנקבל את התקצוב

משה גפני: תודה רבה

משה גפני:  אורית פרקש

אורית פרקש הכהן: אני מעדיפה לשמוע את האנשים

משה גפני: ד"ר גלעד בודנהיימר, ראש האגף לבריאות הנפש

משה גפני:  מברך אותך על תפקידך

משה גפני:  השר אמר שרק לאחרונה נכנסת

משה גפני:  בהצלחה

משה גפני:  כולנו תולים בזה תקוות, בך ובאגף הזה

משה גפני:  בבקשה

גלעד בודנהיימר: כפי שאמר מנכ"ל המשרד, נכנסנו לאירוע הזה בחסר מאוד משמעותי של כוח אדם, נכנסנו כמערכת במשבר לאירוע

גלעד בודנהיימר:  המערכת בצורה מופלאה התגייסה כדי לתת מענים ככל שנדרשו ואנו נדרשים להמציא מענים לאורך הדרך, ברמה של ליווי משפחות לזיהוי הגופות של יקיריהם דרך ליווי משפחות נעדרים, חטופים, דרך ניסיונות לייצר שיחות אישיות לאנשים שאנו מבינים שהיו במעגל הראשון ועד האתגר הגדול - מתן המענים למלונות המפונים, שזה אירוע בסדרי גודל שלא ידענו לדמיין

גלעד בודנהיימר:  זה עשרות אלפי אנשים שנדדו והתמודדו עם אתגרים מאוד קשים שחלקם אפילו לא יודעים מה קרה בגורל יקיריהם

גלעד בודנהיימר:  אנו עושים מרב המאמצים עם כוח האדם הקיים כדי לתת את המענים

גלעד בודנהיימר:  המערכת התגייסה בצורה מופלאה, בתי החולים הפסיכיאטריים שלחו צוותים מרפאתיים בפריסה ארצית כדי לתת את המענים ולתכלל

גלעד בודנהיימר:  יצאנו במודל של הסדרת המתנדבים כדי שיעבדו בתשלום בתוך המערכות שלנו

גלעד בודנהיימר:  זה עדיין לא אופטימלי אבל יצאנו בתהליך הזה כדי לנסות לגייס את האנשים ולתת את המענים

גלעד בודנהיימר:  אנו ביחד עם הקופות שהקימו מרפאות בים המלח, באילת ולא לשכוח את מרכזי החוסן שאנו מחזיקים אותם בשגרה ונועדו גם לשעת החירום והם הכי מחוברים לקהילות

משה גפני: כאן בוועדה היו הרבה תלונות על עניין מרכזי החוסן, שיש חסר תקציבי

אורית פרקש הכהן: שגם כל שנה הם לא בבסיס התקציב

ינון אזולאי: במיוחד באזור הדרום, אזורי הלחימה

גלעד בודנהיימר: הרחבנו מאוד את מרכזי החוסן, גם בדרום, גם יצרנו מרכז חוסן- -      

משה גפני: אני יוצא מהישיבה הזו מאוד מעודד

נעמה לזימי: מה זה הרחבנו? מה הפרטים? מה זה אומר?     

אורית פרקש הכהן: יש פה מערכת ממשלתית שעובדת לפחות

אורית פרקש הכהן:  עושה דברים

נעמה לזימי: בנתונים שיש לי חסרים במרכזי חוסן ל100 מיליון

אורית פרקש הכהן: אין ספק שיש צרכים ואנו צריכים לתת את הדגש גם בבריאות הנפש

הבריאות אוריאל בוסו: אם היו נותנים במצגת לפרט - יש פירוט על בריאות הנפש בנפרד

הבריאות אוריאל בוסו:  הוא יכול לפרט

משה גפני: יש תלונות על העניין הזה, רבות

משה גפני:  זה לא מפסיק

משה גפני:  כאן בוועדה שמתגלגל הרבה כסף, לא כסף פיזית אלא תקציבים במשרדים השונים, יש הרבה בעיות

סימן טוב: הרב גפני, אנו עכשיו הרחבנו מאוד את התקציב של מרכזי החוסן, וכפי שאמר ד"ר בודנהיימר, פתחנו גם מרכז חוסן על אזורי

סימן טוב:  אנו כעת נותנים מענה מתקציב משרד הבריאות לכל הדברים

סימן טוב:  מה שאנו חוששים ממנו ולא רוצים שיקרה, זה שעכשיו אנחנו משחררים את כל התקציב למשימה הזאת, לא נמצא עצמנו ביום שאחרי- -      

משה גפני: לכן אנו פה

משה גפני:  רוצים לתכנן את זה, לדבר עם האוצר

נעמה לזימי: אני מאוד מעריכה מה שאתה אומר אבל אתם לא אומרים מספרים ולכן קשה לנו להבין

נעמה לזימי:  בנתונים חסרים 100 מיליון שקלים

יונתן מישרקי: הרב גפני, בעקבות דיון שקיימנו בעניין – יש פה פיל שלא מדברים עליו

יונתן מישרקי:  הסכם שכר עם משרד האוצר על הכסף הזה, השירות הפסיכולוגי

יונתן מישרקי:  הרי כולם בורחים מהשירות הציבורי כי לא משלמים שכר נורמלי, אפילו לא נורמלי- - -     

סימן טוב: בתוכנית שלנו אנחנו מציגים- - -     

הבריאות אוריאל בוסו: יש את זה במצגת ולא נכנסנו

אורית פרקש הכהן: היושב-ראש, יש לי שאלה

אורית פרקש הכהן:  גם ויתרתי על זכות הדיבור שלי ואני צריכה לצאת

משה גפני: שנייה

משה גפני:  אגב מנהל בית החולים מעייני הישועה, בכל עת שתרצה להתערב ולומר משהו – תקבל את זה כי יש לי הכרת הטוב למעייני הישועה

משה גפני:  עברתי שם את הטיפול

משה גפני:  מאז אני לא מפסיק לצעוק

משה גפני:  אגב הרופא מנהל היחידה לטיפול נמרץ היה ד"ר זחאלקה שגם לו אני חייב הכרת הטוב

משה גפני:  בבקשה

אורית פרקש הכהן: גם למנכ"ל המשרד שדיברתי איתו בעניין, גם איתך, בעניין בריאות הנפש במיוחד – כחלק מכל היוזמות האזרחיות - ראיתי בחמ"לים של אחים לנשק ובחמ"לים אזרחיים אחרים עבודה מאוד משמעותית שנוגעת לתת תמיכה לאנשים בבריאות הנפש

אורית פרקש הכהן:  עשו זאת במהירת, פתחו כל מיני מרכזים שתומכים באנשים ברמה הנפשית

אורית פרקש הכהן:  אני חושבת, וחושבת שהסכמנו על זה בשיחה עם מנכ"ל המשרד – הדבר הזה חייב להיות מתוכלל על ידי המדינה כי בסוף אלה נושאים מאוד רגישים

אורית פרקש הכהן:  זה לא כמו לארגן משלוחי אוכל

אורית פרקש הכהן:  לכן השאלה שלי, אדוני היושב-ראש, איפה עומד שמעבירים מקל ואיך המדינה מחוברת לכל היוזמות האלה? כי אלה נושאים נורא רגישים

משה גפני: לפני שנתקדם אבקש את המצגת הזו שעליה אתה מדבר, כבוד השר

משה גפני:  ינון, בבקשה

ינון אזולאי: לא אשאל בינתיים על בריאות הנפש עד שנראה כדי שלא נשאל שאלות מיותרות

ינון אזולאי:  אדוני היושב-ראש, תודה

ינון אזולאי:  כמובן כחלק מהקהילה החרדית, שאיבדנו היום אחד מראשי הישיבות הגדולים שבדורנו, ואני חושב שגם מהדורות הקודמים

ינון אזולאי:  זה ממליצי היושר של הדור שמתפללים עלינו, עולים למעלה ומתפללים שיהיו עלינו מליצי יושר ועל כל עם ישראל

ינון אזולאי:      אני רוצה גם לחזק את כל עובדי הרפואה והמתנדבים שעושים עבודתם נאמנה בימים כאלו וכל השנה – בתי החולים, קופות החולים, מתנדבים

ינון אזולאי:  אני מחזק את מתנדבי מד"א, אך חשוב גם לחזק את מתנדבי איחוד הצלה, כ-7,000 מתנדבים שפרוסים

ינון אזולאי:  אני חלק מהמתנדבים, וחושב שגם שר הבריאות

הבריאות אוריאל בוסו: אני גם בזק"א

נעמה לזימי: השבוע הייתי בסיור במד"א ואמרו לי שאוריאל מתנדב

משה גפני: ההתנהגות של המדינה כממסד בעניין הזה היא מתחת לכל ביקורת ולצערנו הרב ראינו זאת עכשיו עם זק"א

משה גפני:  במקום שיהיה משהו נורמלי

ינון אזולאי: כולם עכשיו פתאום מכירים את זק"א

ינון אזולאי:  הייתי במקומות: לא ידענו

משה גפני: ידעו

נעמה לזימי: האסון גדול מדי פשוט

ינון אזולאי: הייתי בשטח, בכינוס של איחוד הצלה ביואב

ינון אזולאי:  היו שם מתנדבים מהקיבוצים ליד, ואז אמרתי להם – אמרו: לא הכרנו את הארגון הזה

משה גפני: יש בעיה במדינה שהרבה פעמים בורחים מבעיות במקום להתמודד איתן

משה גפני:  לומר כן או לא: ארגון ממלכתי או לא? הנה אנו רואים עכשיו איפה אנו עומדים, לצערנו הרב

ינון אזולאי: אני לא רוצה לדבר כל הזמן על ויכוח כזה או אחר

ינון אזולאי:  אבל עכשיו בזמן של מלחמה שאגב יכולים לבדוק את זה – מתנדבי איחוד הצלה נכנסו – יש לנו פצוע בשם משה ויצמן מאשדוד שאני מכיר אותו אישית, כשהייתי מנהל מרחב לכיש, אחד המתנדבים החזקים והטובים

משה גפני: אתה לא רק מתנדב – גם הייתי מנהל מרחב

ינון אזולאי: כן

ינון אזולאי:  אחר כך עשו את זה לערים

ינון אזולאי:  הוא נפצע כשנכנס בשבת לפינויים בבארי, כשעדיין לא אישרו למד"א להיכנס – אבל הוא נכנס, לא עניין אותו

ינון אזולאי:  נפצע בשדרות מטיל

ינון אזולאי:  ברגע שאנו יודעים שיש בעיה במוקד – אדוני המנכ"ל, אתה מודע לזה

ינון אזולאי:  יש בעיה במסר של ההודעות

ינון אזולאי:  המסך של מד"א שאמור להעביר את ההודעות ממד"א לאיחוד הצלה כבוי אצלם

ינון אזולאי:  אל תגיד לי לא

ינון אזולאי:  אני לא נכנס לוויכוח הגדול שיש, אבל יש ויכוח שמצילים לחיים ולא מקבלים קריאות – לא יכולים היום לצאת לקבל קריאות בזמן מלחמה

ינון אזולאי:  בזמן מלחמה יש גם אירועי שגרה

ינון אזולאי:  חשוב שתדעו

ינון אזולאי:  אני מצפה ממך אדוני המנכ"ל שתעשה לדבר הזה סוף ותפתור את הבעיה הזו

ינון אזולאי:  אני מכיר גם את זה שכשאתה מקבל האפליקציה ורוצה ללכת למקום- - -     

הבריאות אוריאל בוסו: בהוראה שלי יישב נציג משרד הבריאות בממל"מ ברגע זה להזנקות ולוודא שהמידע מגיע לאיחוד הצלה

ינון אזולאי: ואם זה לא יעזור, תושיב נציג של איחוד הצלה בממל"מ שם? הוא אומר כן, והוא אומר לא

ינון אזולאי:  אני יודע את ההיסטוריה בעניין הזה

ינון אזולאי:  זה משחק בחיי אדם

ינון אזולאי:  אני מבקש לשים את זה על השולחן

ינון אזולאי:  זה אף פעם לא עולה אבל בגלל שאנחנו נמצאים במלחמה

ינון אזולאי:  לו זה היה באירוע רגיל – הייתי אומר לך: עזוב

סימן טוב: אני אחראי- -      

אורית פרקש הכהן: זה לא מתאים עכשיו

נעמה לזימי: זה לא מתאים

נעמה לזימי:  על הפוליטיקה שלך יש זמן לדבר

נעמה לזימי:  אנחנו מנסים לשאול שאלות רלוונטיות ומשתיקים אותנו, אבל לך נתנו

נעמה לזימי:  אין בעיה

ינון אזולאי: אני שונא שאומרים לי שזה פוליטיקה

ינון אזולאי:  חיי אדם זה לא פוליטיקה אצלי

ינון אזולאי:  מי שמכיר אותי יודע שאני זועק בכל מקום על כל דבר

ינון אזולאי:       בנוסף, מדברים ויש פה במצגת על חיזוק בית החולים ברזילי

ינון אזולאי:  במה זה מתבטא? וגם במיטות השיקום שאושרו, או שזה הפוטנציאל, שנמצא פה לפניי – דרום אני לא רואה, גם לא צפון

ינון אזולאי:  רק פוריה

ינון אזולאי:  במרחק של שנה ויותר יש לבדוק אם אפשר בפחות

ינון אזולאי:  למשל הדסה

ינון אזולאי:  השאלה אם זה 100% פוטנציאל

הבריאות אוריאל בוסו: אז הוא יידע להגיד בהדסה ששתי מחלקות של 72 מיטות זה- - - ויש עוד מחלקה

ינון אזולאי: קח את הדרום למשל שמיטות שיקום שם – חשוב לנו לדעת את הדברים האלה כי השיקום זה מעכשיו ויום אחרי המלחמה וזה יהיה לאורך שנים

ינון אזולאי:  אתה יודע את בית הדר שנמצא במצב בעייתי בשיקום, בית החולים אסותא באשדוד היום עובד קשה להרחיב את בית החולים שלו שכמעט כולו ממוגן וזה דבר טוב ויש לראות איך נותנים את הדגש, ובשביל זה אנחנו גם כאן, לנסות לעזור, להוסיף בתקציב הזה כמה שיותר

ינון אזולאי:      האם בכל המלונות שמפונים, יש נציג של קופות החולים האחרות?     

סימן טוב: ברור

ינון אזולאי: זה לא נאמר פה, וגם מה קורה עם ישובים כמו שדרות שפונו ונשארו שם עוד – איך מערך קופות החולים עובד שם, או אשקלון, שהיום מפונים ואנו יודעים שיש שם מבוגרים? האם יש לכם מחסור בתרופות, בציוד? בכלל, קופות החולים

סימן טוב: אין מחסור של אף אחד בכלום

סימן טוב:  לא בציוד, לא בתרופות, לא בציוד אורתופדי, לא בתחבושות, ואם מישהו בא אלינו אנו מייד דואגים שיהיה לו הכול

ינון אזולאי: תודה רבה

ארז לוי: בשלב זה אין מחסור, רק אתייחס לשאלתך – בכל הישובים, גם בשלומי שהוא פונה ברובו, יש לנו עדיין מרפאות פעילות כי יש עדיין תושבים

ארז לוי:  אנחנו האחרונים שנצא אחרי התושב האחרון

ינון אזולאי: כל הכבוד

ינון אזולאי:  לגבי המפונים, אולי זה בריאות הנפש – לצערנו היום הנוער רוצה לשכוח מכמה רגעים, ונמצא במצב של התמכרויות, ולאו דווקא במפונים - אלכוהול וסמים לצערנו

ינון אזולאי:  זה דבר שיכול להיות שלרגע אחד עושה לו טוב כביכול, השאלה אם אתם ערוכים גם במלונות, והאם יש מענה ספציפית לאלה שמפונים לא דרך בתי המלון

ינון אזולאי:  אותה שאלה גם לפוסט טראומה שהיום בנמצאים גם במצב כזה

משה גפני: תודה

משה גפני:  משה, העליתי פה כמה פעמים חוקים בעניין הזה

משה גפני:  משהו לא תקין בנושא

משה גפני:  לו היו עושים מזה פוליטיקה – הם עוסקים בחיי אדם, אנו יודעים זאת

סימן טוב: הנחיית השר, הוא העלה את זה

סימן טוב:  הבקשה היחידה שלי אחרי הנחיית השר – אל תפקפקו במניעים ובמקצועיות של אנשי משרד הבריאות שיש שם

משה גפני: אמרתי שהמציאות היא שנים זה לא נפתר

סימן טוב: השר אמר מה שאמר

סימן טוב:  אנחנו נדאג שיהיה שם צוות של משרד הבריאות

משה גפני: פרופ' ציון חגי, יושב-ראש ההסתדרות הרפואית, בזום

ציון חגי: שלום לכולם

ציון חגי:  אדוני היושב בראש הוועדה, חבר הכנסת גפני, שר הבריאות, אני מצטרף לברכות לשר הבריאות

ציון חגי:  בהצלחה בתפקידו כשר הבריאות בתקופה כזו קריטית במדינת ישראל

ציון חגי:  בפתח דבריי – לא יכולתי לצערי להשתתף פיזית אבל כל כולי מוקדש לרופאים, לרופאות- -      

משה גפני: אמרו לי שביקשת בזום כי אתה באמצע ניתוחים

ציון חגי: בין היתר

ציון חגי:  אנו עסוקים מאוד בעזרה גם לרופאים וגם לבתי החולים העובדים יום ולילה

ציון חגי:       ראשית, באמת יש לנו כוח אדם מן הטובים ביותר בעולם, כפי שציינת אדוני, וזה לא רק רופאים; זה רופאים, אחיות, כוח עזר, מינהל ומשק

ציון חגי:  כולם עובדים יום ולילה והם מסורים למערכת

ציון חגי:      מעבר לכך, המערכת שלנו היא דוגמה לדו קיום בין יהודים לערבים, ונמשיך לעבוד יד ביד למען החולים שלנו

ציון חגי:  יש כאלה שמנסים לשים חוצץ בינינו

ציון חגי:  זה לא יקרה

ציון חגי:  אנו חייבים לעבוד יחד

ציון חגי:  יש לנו שותפות גורל, ונמשיך לתת שירות למטופלים שלנו

ציון חגי:  זה דבר שהוא מאוד חשוב בשלמות מערכת הבריאות

ציון חגי:      מעבר לזה, בהזדמנות זו אני רוצה לחזק את חיילי צה"ל, את כוחות הביטחון שעומדים על הגבולות, ושיידעו שיש מערכת בריאות חזקה שנותנת להם את הגיבוי גם בזמן קרב וגם בבתי החולים וגם בקהילה

ציון חגי:      אנו ניצבים במערכה קשה ביותר

ציון חגי:  אני רוצה להיות מאוד פרקטי, בלי סיפורים, בלי מטרה

ציון חגי:  מה צריך לקרות מהיום פרקטית

ציון חגי:  כמו שחבר הכנסת גפני אמר – לתרגם את זה לכסף

ציון חגי:  ישבנו עם מנהלי בתי החולים וסיכמנו את הנקודות העיקריות, שבהן אנו חושבים שצריך להגיע תקציב, מאיזה תקציב צריך להגיע

ציון חגי:  קודם כל, חייבים להוסיף למערכת הבריאות במהלך שלוש השנים הקרובות כל שנה תוספת של 4 מיליארד שקלים

ציון חגי:  היא נובעת ממחסור כוח אדם, מחסור בתשתיות ובציוד רפואי

ציון חגי:  אנו צריכים תוספת קבועה של 500 שקלים תקנים כל שנה, תקני רופאים, מומחים ומתמחים

ציון חגי:  הוספת כוח אדם בטיפול נמרץ, מחלקות טיפול נמרץ, הרדמה, כירורגיה, רפואה דחופה ובריאות הנפש

ציון חגי:  תשתיות – חייבים להוסיף אלף מיטות לבתי חולים קיימים

ציון חגי:  זו הייתה הדרישה שלנו גם בזמן הקורונה

ציון חגי:  זה ניתן לביצוע

ציון חגי:  מעבר לזה, להתחיל בבניית בתי חולים גם בדרום וגם בצפון

ציון חגי:      תגבור מערך בריאות הנפש הוא קריטי

ציון חגי:  אנו חייבים לשמור על החוסן הלאומי שלנו; ובנוסף, מענה תקציבי לקופות החולים, לבתי החולים שמוציאים הרבה מאוד כסף ואין להם הכנסות – גם זאת יש לפתור

ציון חגי:      אני מאחל לכולנו – כולנו נרתמים, כל עם ישראל נרתם, כולם מתנדבים ואני מברך את כוחות הביטחון, את חברי הכנסת שעשו עבודה למען מערכת הבריאות וחיזוקה

משה גפני: תודה רבה

משה גפני:  יוני משריקי, יושב-ראש ועדת הבריאות

יונתן מישרקי: תודה רבה, אדוני היושב-ראש

יונתן מישרקי:  אני חייב ורוצה לפתוח בדברים לזכרו של מרן ראש הישיבה הרב ברוך מרדכי אזרחי זצוק"ל

יונתן מישרקי:  למי שלא הכיר אותו – הוא לא רק הנחיל תורה

יונתן מישרקי:  לא רק נתן לרבבות תלמידיו תורה כפי שעושים ראשי הישיבות

יונתן מישרקי:  הוא גם הנחיל דרך

יונתן מישרקי:  כל מי שהכיר אותו יודע שגדולת האדם ואיך שהיה מניח ומפשט את הדברים כך שתיכנס ללב של אותו לומד

יונתן מישרקי:  יהי זכרו ברוך

משה גפני: אמן

יונתן מישרקי: תודה רבה, אדוני, על הדיון החשוב הזה

יונתן מישרקי:  חילקתי את העבודה בעניין הבריאות לארבעה נושאים: המפונים, בריאות הנפש, שיקום ומוכנות ומוגנות שכוללת גם את הנושא של מלאים וצרכים של בתי החולים

יונתן מישרקי:  עסקתי בשלושה נושאים מתוך הארבעה

יונתן מישרקי:  הרביעי יהיה בעז"ה בשבוע הבא

יונתן מישרקי:  אומר את המסקנות של הדברים שלי – היות שאנו עוסקים פה בוועדת כספים בנושאים כספיים, אני רוצה לציין ולחדד

יונתן מישרקי:       בנושא המפונים ב"ה שמענו שהדברים עומדים ובמהלך השבועיים לאחר האסון הנורא הזה הדברים מתייצבים לאט-לאט ואנו שומעים על פתרונות יצירתיים גם של קופות החולים וגם של משרד הבריאות בהקשר הזה

יונתן מישרקי:      בריאות הנפש – הסכם השכר – דיברתי עליו קודם

יונתן מישרקי:  נושא חשוב שאני קורא ומבקש ממך אדוני, לקרוא למשרד האוצר ולממונה על השכר לטפל בנושא של שכר הפסיכולוגים, שהזכרתי את זה

יונתן מישרקי:  ביקשתי בוועדה שהייתה גם תכלול האירוע שנקרא בריאות הנפש

יונתן מישרקי:  שמי שיעמוד בראשו יהיה משרד הבריאות

יונתן מישרקי:  הודיע לטווח הארוך ד"ר בודנהיימר שהם לוקחים את זה על עצמך

יונתן מישרקי:  אני רוצה שגם בשלב הזה, בטווח המיידי, תכלול נושא בריאות הנפש יהיה תחת משרד הבריאות

יונתן מישרקי:  אני חושב שכך נכון לעבוד, שבראש הפירמידה יעמוד משרד הבריאות

יונתן מישרקי:  יש מאות כוכביות, מאות אתרים לבריאות הנפש

יונתן מישרקי:  קחו אחד שיהיה בראש שיתכלל מי נותן איזה מענה כדי שיגיע לכולם

יונתן מישרקי:      השיקום

יונתן מישרקי:  עד אתמול ב-11 בסיום הדיון שלנו, לא הייתה בשורה להדסה או לפוריה

יונתן מישרקי:  ב"ה שמעתי הבוקר שהדסה קיבלו התחייבות ואישור של משרד הבריאות למימון השיקום, סיום מבנה השיקום בהר הצופים

יונתן מישרקי:  מקווה שאותה בשורה תגיע לפוריה ולשאר בתי החולים

יונתן מישרקי:  יש עוד כמה דברים שצריך לפתור אותם לגבי נגב- -  שטוען שלא מפנים אליו, הוא טוען שיש לו מיטות - יש להבין את זה

יונתן מישרקי:  הוצאתי סיכום דיון

סימן טוב: - - - משרד הביטחון, לאן שולח את החיילים

סימן טוב:  החיילים בוחרים וגם המפונים בוחרים

סימן טוב:  אנשים לא רוצים להתפנות למקום הזה ספציפית כי פוחדים שהוא תחת אש

יונתן מישרקי: תשובה ראויה ונכונה

יונתן מישרקי:  הדבר האחרון זה המוכנות והמוגנות – נקיים על זה שבוע הבא דיון

יונתן מישרקי:  עד כאן דבריי

יונתן מישרקי:  תודה

משה גפני: תודה

משה גפני:  ד"ר זאב פלדמן, יושב-ראש ארגון רופאי המדינה

משה-זאב פלדמן: תודה

משה-זאב פלדמן:  אני רוצה להתחיל בברכות לשר הבריאות עם כניסתו לתפקיד

ינון אזולאי: אני לא בירכתי את השר, יחשבו שאני לא מברך את השר

ינון אזולאי:  אבל הבת שלו התחתנה עם אחיין שלי, אז את הברכות עשינו בינינו ונמשיך לברך כל הזמן

משה גפני: אם אפשר רק לא לחזור על הדברים

משה-זאב פלדמן: לא לחזור על הברכות? לא התחלתי לדבר – אני כבר מתנצל על מה שאמרתי

משה-זאב פלדמן:      אני מצטרף לכל הנאמר

משה-זאב פלדמן:  אני חושב שהדיון פה מנומס מדי

משה-זאב פלדמן:  אני בא ממערכת שמורעבת שנים, ונתקלת בשנים האחרונות פעם שנייה במשבר קיומי של מדינת ישראל, ונדרשת להיערך במהירות ולתת מענה

משה-זאב פלדמן:       אומר רק פה משהו אחד

משה-זאב פלדמן:  כל שקל שהמדינה, הוועדה הזו תקצבה והעבירה למערכת הבריאות בתקופת הקורונה, אנו מקבלים את הדיבידנד עליו עכשיו

משה-זאב פלדמן:  אני נתקלתי בשר, עברנו זה על פניו של זה בביקורים בבתי החולים

משה-זאב פלדמן:  סיימתי את הביקורים ב-25 בתי החולים של ארגון רופאי המדינה, במחנה שורה ובמכון לרפואה משפטית

משה-זאב פלדמן:  אני רואה שם את הפירות של הקורונה

משה-זאב פלדמן:  את אותן מיטות לטיפול נמרץ, את אותו מיגון, את אותם מרתפים שטיפלנו בהם בחולי הקורונה, היום הם משמשים לטיפול במלחמה בכך שכל שקל שייכנס למערכת הבריאות עכשיו זה שקל שלא הולך לאיבוד

משה-זאב פלדמן:  זה דיבידנד ואולי פיצוי כלשהו על המחסור לאורך השנים

משה-זאב פלדמן:      אני מצטרף לאמירה שמערכת בריאות הנפש - הייתה רפורמה מפוארת שהתוצאה שלה מבחינת בתי החולים הממשלתיים שהיתה קניבליזציה של הרופאים מתוך המערכת הפסיכיאטרית הממשלתית, בתי החולים לכיוון הקהילה

משה-זאב פלדמן:  הכול טוב, כולם צריכים ובכל מקום פסיכיאטרים, אבל בתי החולים הממשלתיים המוחלשים בעקבות הרפורמה הם אלה שמייד התגייסו ונתנו את המענה המיידי לכל המפונים, וצריך פשוט לחזקם

משה-זאב פלדמן:  יש להעביר תקציבים

משה-זאב פלדמן:  לא יכול להיות שאומר פה מנכ"ל משרד הבריאות שאין לו ודאות שהכסף שהוא מוציא עכשיו, לא יראה אותו בעתיד

משה-זאב פלדמן:  אני נמצא בבית חולים גדול, שיבא

משה-זאב פלדמן:  עשרות מיליוני שקלים מוצאים שם בשבועיים האחרונים לציוד, למיגון, לעזרה לבתי חולים אחרים, לתמיכה, להמצאת דברים חדשים כמו עיבוי הנושא של רפואה מרחוק שיכול לתת היום מענה לכל המפונים

משה-זאב פלדמן:  אנו צריכים להוריד מסדר-היום את מה שאני שומע כאזרח שלאור ההוצאות הגדולות של הממשלה יהיה קיצוץ רוחבי בכל המערכת

משה-זאב פלדמן:  אסור לגעת בתקציב הבריאות

משה-זאב פלדמן:  צריך לחזק אותו ולהזרים אליו כסף וזו הפנייה שלי אליכם

משה גפני: מציע שתפסיק לשמוע מה מדברים בתקשורת

משה גפני:  אתה צודק

משה גפני:  בסדר גמור

משה גפני:  נכון גם ככה

משה גפני:  נעמה לזימי, בבקשה

נעמה לזימי: תודה

נעמה לזימי:  מברכת אותך על תפקידך

נעמה לזימי:  בהצלחה לכולם

נעמה לזימי:      אגע בדברים שלא נגעו בהם כי נאמר הרבה

נעמה לזימי:  לגבי מערך בריאות הנפש, אני מבינה שיש היום כ-5,000 פסיכולוגיים קליניים מורשים שקיימים מחוץ למערכת בגילאי העבודה שאפשר לראות איך מגייסים אותם למערך

נעמה לזימי:  אחת ההמלצות שדיברתי עם הצוותים בתקופה האחרונה – הקמת מרפאות פסיכולוגיות בפריסה ארצית עם ביטול החסמים בתקופה הקרובה של טופס 17 וכל הבירוקרטיות שמפרעיות והתחשבנות רטרואקטיבית כי אנו לא נגד עצם ההתחשבנות

יונתן מישרקי: לא יודעים לשלם להם

נעמה לזימי: בדיוק, צריך לדעת איך לעשות זאת כמו שצריך בצורה יותר יעילה

נעמה לזימי:  וגם החסם של הפסיכיאטר כמו במרפאות בריאות הנפש – באותן מרפאות פסיכולוגיות אפשר להיפרד מהחסם הזה כי יש מחסור אקוטי בפסיכיאטרים

נעמה לזימי:  בשנה הזאת, באחד המקרים שפניתי לשר משה ארבל כשהיה במרפאה בעכו, פשוט הביא פסיכיאטר מגמלאות, חושבת שטיפלת בזה, המנכ"ל

נעמה לזימי:  לראות איך רגע מוצאים פתרונות אד הוק בזמן החירום גם כי אנו מבינים שהחירום הזה לפחות בתוך בריאות הנפש הוא לא חירומי קצר אלא חירומי שכנראה ילווה אותנו כמה שנים בגלל ההתמודדויות המאוד לא פשוטות

נעמה לזימי:  הזכרתם את זק"א וצוותים אחרים

נעמה לזימי:  אתמול סיירתי בכפר עזה ובבארי ושאלתי את האנשים שם: זק"א ראו את הדברים הכי נוראיים בפנים, אבל בעצם מעגלי הטיהור של החיילים, מעגלים ראשון ושני לפני הכניסה גם הם ראו ואנו לא באמת מבינים את היקף האנשים שנחשפו לזוועות עצומות, שיזדקקו לאותו טיפול ואנו צריכים לטפל בזה

יונתן מישרקי: זה נושא מטופל

נעמה לזימי: נכון, ואני כמובן תומכת במה שאמר יו"ר הוועדה לזק"א – לא מבינה למה זה לא עבר

הבריאות אוריאל בוסו: בנושא הזה גם מתנדבי זק"א, איחוד הצלה, מד"א, כל הקצינים וגם מערך- - - שהיו בשורה, אנו אישית נפנה

הבריאות אוריאל בוסו:  המשרד ייזום פנייה לכולם, כל המעגלים יטופלו

נעמה לזימי: אני מברכת על האמירה הזו

אליהו דלל: רק להשלים משהו שאמרת - יש 9,000 פסיכולוגיים שיודעים לתת תשובה, בתחום האומניות, וזה לדעתי צריך לבדוק

אליהו דלל:  לא יודע אם זה נכון או לא

נעמה לזימי: הם מטפלים באומנות

נעמה לזימי:  הם מגיעים למפונים

נעמה לזימי:  עבודה מדהימה עם הילדים

הבריאות אוריאל בוסו: הכול במצגת

משה גפני: אם אתם מודעים לזה, זה בסדר

נעמה לזימי: פגשתי את הצוותים הללו אצל הניצולים והמפונים והם ממש עושים עבודה

נעמה לזימי:      לגבי השכר

נעמה לזימי:  אני מבינה, שתופעת ההתנדבות להתחייבות בעשרה חודשים ירדה מהפרק וטוב שכך

נעמה לזימי:  עדיין הם מרגישים שזה עמום והשכר לכתחילה קשה להביא היום לשירות הציבורי ומרביתם עובדים בחצי משרה כי צריכים להשלים בפרטי כדי להתפרנס בכבוד

נעמה לזימי:  הייתי רוצה להבין מספרית מה זה אומר, יהיה כסף ולא יהיה חסם? האם לא יהיה חסם בשכר מינימום או האם מבינים שצריכים לתגמל את אנשי המקצוע עם הפרופסיה המאוד מורכבת שלהם בצורה נורמטיבית? לכן הייתי רוצה שהנתון הכספי יינתן

נעמה לזימי:  גם אשלח על זה שאילתה אבל כדאי להבין מה זה אומר

נעמה לזימי:      מרכזי החוסן היומי

נעמה לזימי:  ממה שאני מבינה חסרים תקציבית כ-100 מיליון שקלים הן למרכז הארצי שלהם ול-12 מרכזים שפועלים בדרום ויש גם צורך מיידי בעוד 10 מרכזי חוסן מתוך ה-100 שצריכים

משה גפני: אני קבעתי את הישיבה הזאת בעקבות פנייה שמערכות הבריאות – לא מערכת הבריאות אלא מערכות הבריאות, ואני מודע לזה שיש מצוקה כספית שהייתה כתוצאה מהלחימה

משה גפני:  אני מגיע פה לדיון והכול בסדר

הבריאות אוריאל בוסו: ממש לא

נעמה לזימי: אני רק רציתי להעלות את הנקודה הזו, וגם צריך להקים את מרכזי החוסן בצפון שלא הוקמו

נעמה לזימי:  לא צריך לחכות לעת חירום

נעמה לזימי:      לגבי הצוותים הרפואיים, לא דיברנו על זה שיש צוותים שהמענה של ילדים שם לא הולם את שעות  התורנות שלהם ויש לטפל בזה סביב שעות התורנות של המענה לילדים וכמובן מערך הסעות שעדיין לא עובד מסביבם

הבריאות אוריאל בוסו: בכל המרכזים הרפואיים פתחו שמרטפיות

נעמה לזימי: נכון אבל התאמת שעות תורנות של השמרטפיות, אני חושבת שאפשר להיעזר במוניות בצורך הזה ליצירת הסעות של לפני ואחרי תורנויות

נעמה לזימי:  זה גם הגיע אלינו במסמך, יותר להתאים סביב המשמרת וסביב הצורך הקיים

נעמה לזימי:  זה יפתור הרבה כאב ראש

נעמה לזימי:  הרי כבר הקמתם שמרטפיות, גם עשו את זה בקורונה יפה, כדאי גם פה

משה גפני: תודה

משה גפני:  יואב קריים

יואב קיש: שלום

יואב קיש:  לא אחזור על הברכות – הברכות לכולם

יואב קיש:  אני יושב-ראש הפורום הארצי של היחידות להתפתחות הילד

יואב קיש:  ראשית, ילדים שפונו מביתם ולא יכולים להמשיך לקבל טיפולים

יואב קיש:  זה דבר שמאוד משמעותי לא להביא אותם לרגרסיה

יואב קיש:  חלקם צריכים גם תוספת של טיפולים פסיכוסוציאליים בגלל הטראומה שחוו, וצריך לייצר מצב שהילדים האלה יוכלו לקבל טיפולים במקומות שפונו אליהם

יואב קיש:  הדבר אמור גם לגבי ילדים שמעונות היום השיקומיים שלהם סגורים כתוצאה מהמצב, והיות שרשומים למעון יום שיקומי לא זכאים לטיפול מקופות החולים אבל הם לא מקבלים היום טיפול

יואב קיש:  הם צריכים לקבל טיפול במיידי

יואב קיש:      דבר נוסף, היות שהקופות משפות את היחידות להתפתחות הילד רק לפי טיפול שניתן בפועל, לפי טופס 17, נוצר מצב שהיחידות על סף קריסה

יואב קיש:  הן צריכות להמשיך לשלם לצוותים המקצועיים אבל הן לא מקבלות או לא יקבלו שיפוי מהקופות כי באזורים המסוימים האלה לא יוכלו לתת טיפול באזור – מה שייצר מצב שאחרי המלחמה לא תישאר מערכת

יואב קיש:  אנו מקריסים את התשתית הטיפולית של התפתחות הילד

יואב קיש:  הדבר הזה יהיה הרה אסון

יואב קיש:      לסיום, יש הרבה מאוד ילדים שבגלל המצב התגלו אצלם בעיות שצריך להתחיל לטפל בהם עכשיו כדי שלא יגדלו

יואב קיש:  יש יתרון בהקמת מערך התפתחות הילד בתוך מקומות של המפונים

משה גפני: דברי טעם כתמיד

משה גפני:  תודה

משה גפני:  חברת הכנסת טטיאנה

טטיאנה (טניה) מזרסקי: תודה

טטיאנה (טניה) מזרסקי:  גם אחסוך בברכות

טטיאנה (טניה) מזרסקי:  אדוני היושב-ראש, אין ספק שחייבים לחזק את מערכת הבריאות בתקופה הזו, מרכזים רפואיים וכל הגורמים שמעניקים טיפול לאזרחים, לנפגעים, וסדר העדיפויות של הממשלה אמור להתבטא בניתוב התקציבים בהתאם לצורך ולביקוש

טטיאנה (טניה) מזרסקי:  אנו מקבלים בוועדת הבריאות, מביאים אליכם, ואני מאוד מבקשת להיות קשובים ורגישים ולתת הרשאות ללא עיכוב

טטיאנה (טניה) מזרסקי:      ידענו שיש פערים במערכת הבריאות, זה לא סוד, וזעקנו ודיברנו וניסינו להשלים וכעת אנו חייבים בנוסף לטיפול בנפגעים לבנות תוכנית שיקום למעגלים רחבים יותר

טטיאנה (טניה) מזרסקי:  דיברנו על בריאות הנפש ואני מודה שוב לד"ר גלעד על התוכנית

טטיאנה (טניה) מזרסקי:  חבל שמנכ"ל משרד הבריאות לא הספיק להציג את המצגת המפורטת שבניתם מסלולים לטיפול במעגלים רחבים גם לחיזוק אוכלוסייה, חיזוק הקהילה וגם לטיפול לפני הצורך בהתאמה לאישית למטופלים

טטיאנה (טניה) מזרסקי:  זה מאוד חשוב

טטיאנה (טניה) מזרסקי:  נצטרך עוד שנים להשקיע

טטיאנה (טניה) מזרסקי:  אנו חברי הכנסת הקמנו חמ"ל

טטיאנה (טניה) מזרסקי:  אם חסר לכם תקציב, שתפו אותנו ונעזור לגייס כספם

טטיאנה (טניה) מזרסקי:  יש תורמים, יש קהילות יהודיות ונוצריות מחו"ל שתורמים ורוצים לחזק אותנו

טטיאנה (טניה) מזרסקי:  תשתפו אותו - אנו שותפים כדי לעזור

טטיאנה (טניה) מזרסקי:  אל תחסכו כי התגייסנו באמת

טטיאנה (טניה) מזרסקי:      יש לחזק גם את הגורמים, הסכם שכר לפסיכולוגים במערכת הציבורית מאוד קריטי, שזה לא רק פינוק ועידוד

טטיאנה (טניה) מזרסקי:  זה קריטי להחזיר את הפסיכולוגים למערכת הציבורית, והוספת אמבולנסים טיפול נמרץ במיוחד בדרום ובצפון כי אנו יודעים שהחזית בצפון גם בסכנה

טטיאנה (טניה) מזרסקי:  אני מבקשת לשים דגש על זה

טטיאנה (טניה) מזרסקי:  תודה

משה גפני: תודה

משה גפני:  חבר הכנסת פינדרוס

יצחק פינדרוס: תודה רבה, אדוני היושב-ראש

יצחק פינדרוס:  אני רוצה לחלק את דבריי לשניים

יצחק פינדרוס:  קודם כל המיידי

יצחק פינדרוס:  אחרי הברכות והצער ואני מצטרף לכל מה שאמרת והברכות לשר ולמשרד – יש לטווח הקצר

יצחק פינדרוס:  כמו שטטיאנה אמרה, אנו נמצאים חברי הכנסת מיום ראשון שהחלה המלחמה, ועד היום נמצאים יחד, מסתובבים ונמצאים בשטח

יצחק פינדרוס:  משרדי הממשלה לא מתפקדים ואני אומר זאת קטגורית

יצחק פינדרוס:  אבל משרד הבריאות ומשרד הרווחה שונים – לא כי הם בידיים של ש"ס – אני לא איש ש"ס, אבל זאת האמת

יצחק פינדרוס:  משרדי הרווחה והבריאות באופן יחסי לכל משרדי הממשלה שלא מתפקדים כלל - נמצאים שם בשטח

יצחק פינדרוס:  אממה, אדבר על הבעיות

יצחק פינדרוס:  המנכ"ל מכיר את זה אבל רוצה לסבר את אוזניך, אדוני היושב-ראש

יצחק פינדרוס:  נמצאים באילת 60,000 מפונים

יצחק פינדרוס:  רובם הגדול עברו טראומה אישית, אם זה גברת בת 70 מאופקים שהייתה סגורה בממ"ד ופותחת את הממ"ד ומוצאת בחדר המדרגות את שכניה ירויים ולא מוכנה לחזור לאיפה שהייתה ומבחינתה אין לאן לחזור, אם זה אנשי הקיבוצים שעברו טבח בלתי רגיל

יצחק פינדרוס:  אתה נכנס למלון, ויושב נציג קופת חולים כללית, נציג משרד הבריאות, נציג משרד הרווחה ומרכז חוסן

יצחק פינדרוס:  מרכז חוסן שולח אדם לטיפול

יצחק פינדרוס:  שתדע כרגע מה קורה בפועל בשטח

יצחק פינדרוס:  יש פסיכולוג מתנדב שקיבל אישור ממשרד הבריאות להתנדב כלומר תפקיד איש משרד הבריאות – לאשר אותו שיכול להיות פסיכולוג או פסיכיאטר, תפקידו של מרכז החוסן להפנות, אבל אותו מתנדב

יצחק פינדרוס:  זה יכול לעבוד שבוע, שבועיים

יצחק פינדרוס:  זה לא משהו שמחזיק מים

יצחק פינדרוס:  האנשים האלה צריכים טיפול

יצחק פינדרוס:  אין מי שיממן אותם

יצחק פינדרוס:  אומר משרד הבריאות: העברתי כסף לקופות החולים

יצחק פינדרוס:  קופת החולים בפועל לא מעסיקה אותם

יצחק פינדרוס:  קופת חולים כללית יושבת שם ואומרת: יש מתנדב

יצחק פינדרוס:  זה שמעתי מכל מזכירי הקיבוצים כולם, גם מבארי, גם מרעים

יצחק פינדרוס:  פגשתי את כולם שם

יצחק פינדרוס:  גם משדרות

יצחק פינדרוס:  מהחפ"ק של שדרות

יצחק פינדרוס:  זה מה שיש כרגע - הם משיגים מתנדבים, מעבירים למשרד הבריאות את האישור להתנדבות שלהם, מודיעים למרכז חוסן של משרד הרווחה אז פניתי גם לשר הרווחה שהיה שם אתמול

יצחק פינדרוס:  אמר לי: נראה לך שאני יכול לקחת אחריות על הכול? תשאיר חלק למשרד הבריאות

יצחק פינדרוס:  אומר משרד הבריאות בצדק: מי שמנהל את מרכז החוסן זה משרד הרווחה

הבריאות אוריאל בוסו: לכן צריך תכלול

משה גפני: אני מבקש שתיתנו תשובות

סימן טוב: מרכז החוסן זה של משרד הבריאות

יצחק פינדרוס: אבל מי מממן את הפסיכולוגים והפסיכיאטריים? הם אומרים שאף אחד לא דיבר איתם, בשטח, בקצרה

יצחק פינדרוס:  הוא כרגע בהתנדבות

יצחק פינדרוס:  אבל באמת רוצה לשבח – נמצאים שם, פועלים, לפחות יש עם מי לדבר אבל בפועל יש הבעיה הזאת

משה גפני: התקשרת אליי משם ואמרת שלא מטפלים

יצחק פינדרוס: אמרתי

יצחק פינדרוס:  הם נמצאים אבל זה לא עובד

נעמה לזימי: בשבוע הראשון כנראה הכול היה בכאוס ויגיעו מתנדבים

נעמה לזימי:  אני מבינה שמשרד הבריאות נכנס לזה ואני מברכת על זה

יצחק פינדרוס: נכון לאתמול אחר הצהריים במלונות באילת, כולל כשהיינו בישיבה אצל ראש העיר

יצחק פינדרוס:  כרגע אין מי שמממן אותם

הבריאות אוריאל בוסו: אומר למאות מתנדבים: לא תעבדו בחינם

הבריאות אוריאל בוסו:  תיכנסו ותקבלו כסף

יצחק פינדרוס: אדוני השר ואדוני המנכ"ל, נכנסנו בחוסר של מיליארדים במערכת הבריאות

יצחק פינדרוס:  כולנו מודעים לזה

יצחק פינדרוס:  אבל יש דבר אחד שאתה גם מכיר את זה כיושב-ראש ועדת בריאות וגם המנכ"ל כמנכ"ל משרד

יצחק פינדרוס:  ירושלים היא העיר היחידה שנמצאת עם בתי חולים בהתנדבות

יצחק פינדרוס:  זו האמת

נעמה לזימי: הם גם בגירעון

סימן טוב: מאיפה הכסף שלהם?     

יצחק פינדרוס: משירותים שהם נותנים, ותרומות

יצחק פינדרוס:  מקבלים 18% פחות על שירות שנותנים אבל זה אלא הדיון היום

יצחק פינדרוס:  לא רק במקומות אחרים – גם בירושלים חסרות מיטות אשפוז כמו שחסר בכל מקום בארץ

יצחק פינדרוס:  ירושלים צריכה להיות חלק מזה

משה גפני: בבקשה

ענבל חרמוני: שלום, אני יושבת-ראש איגוד העובדות והעובדים הסוציאליים

ענבל חרמוני:  קודם כל, אני מצטרפת לאמירה שנראה בשטח שמשרדי הרווחה והבריאות התעשתו על עצמם יחסית מהר

ענבל חרמוני:  אני גם אחרי סיורים בשטח, באילת ובמקומות אחרים

ענבל חרמוני:  יש מפונים גם במרכז הארץ - בל נשכח את זה

ענבל חרמוני:      אני רוצה להעלות כמה אתגרים ופתרונות מבחינתנו

ענבל חרמוני:  קודם כל, העובדות הסוציאליות גם ברשויות המקומיות, גם ברווחה וגם בבריאות הן לחלוטין בחזית העורף, בחזית הטיפול

ענבל חרמוני:  הטיפול שצריך לתת לאנשים האלה הוא פסיכו סוציאלי, זה אומר שגם גם חיבורים, תיווכים, חיזוק קהילתי, התארגנות וכמובן הסיוע הרגשי

ענבל חרמוני:  אנו גם ככה היינו במשבר בריאות הנפש ויש לשים את הדברים על השולחן למרות שאנו רוצים להתעסק רק בכאן ועכשיו

ענבל חרמוני:  כדי להתעסק בכאן ועכשיו יש להבין איפה אנו נמצאים

ענבל חרמוני:  אנו במשבר של בריאות הנפש שיעצים לשנים הקרובות ולכן המדינה תהיה חייבת להזרים מיליארדים רבים רק לנושא של בריאות הנפש – עוד לא נגעתי בבריאות הכללית

ענבל חרמוני:  זה דבר שצריך לא כרגע רק אלא לחשוב קדימה

משה גפני: ארצה התייחסות אגף התקציבים לזה

ענבל חרמוני: יש לקחת בחשבון את האדוות שהמצב הזה מייצר – גם המעגלים וגם ההשלכות שיש לזה

ענבל חרמוני:  דיברו פה על התמכרויות, ודאי, ולא רק אצל בני נוער, במלונות באילת בחלקם יש עניינים של הסנפות וכיוצא בזה

ענבל חרמוני:  אני בכוונה משתמשת בשפה הזאת כדי שתבינו איפה אנו נמצאים

ענבל חרמוני:  בני נוער שצורכים זנות וכו'

ענבל חרמוני:  עבודה סוציאלית זה בדיוק הדבר שיודע להתמודד עם זה

ענבל חרמוני:      העובדות הסוציאליות שאכן עכשיו משרדי הבריאות והרווחה מתחילים לגייס בתשלום

ענבל חרמוני:  בסדר גמור

ענבל חרמוני:  הם לא ירצו לבוא אם לא יהיו דברים שהם מעבר לדברים שאנו יודעים שהן מקבלות ביום-יום כי זה עובדות שצריכות לוותר הרבה פעמים על הקליניקה הפרטית שלהן, משם הן מגיעות, גם העובדות הסוציאליות כי אם נגנוב אותן ממערכת אחת לשנייה, זה לא יעזור

ענבל חרמוני:  מי שלא בשירות הציבורי, אנחנו צריכים להיות אטרקטיביים

ענבל חרמוני:  זה יכול להיות לממן לימודים, צריך לדאוג למעטפת גם כי יש המון שחיקה

ענבל חרמוני:  זה צוותים שחשופים לסיפורי אימה 24/7 וחייבים לשמור על מאור פנים

ענבל חרמוני:  מאוד אינטנסיבי

ענבל חרמוני:  אוכלוסיות גם לא רק של הקהילות החזקות, של הקיבוצים, הערים שדרות, אופקים, נתיבות, אשקלון שלא היו משם פינויים מסודרים עד לא מזמן

ענבל חרמוני:  אוכלוסיות שגם ככה הגיעו עם בעיות מורכבות לפני כן

ענבל חרמוני:  זה חלק מהאדוות

ענבל חרמוני:      אנו מציעות דבר ראשון לפנות לפנסיונריות עובדות סוציאליות – הרוב נשים, לכן אני מדברת בלשון נקבה – אקטיבית, להציע שכר, תשלום, הטבות, לקלוט אותן למערכת

ענבל חרמוני:  סטודנטים שסיימו שנה ג', ללכוד אותם, סליחה - סיימו ביוני

ענבל חרמוני:  בשוטף ברגיל שלהם לא רוצות לבוא למערכת הציבורית

ענבל חרמוני:  צריך לשים את הדברים על השולחן

ענבל חרמוני:  ללכוד אותם זה אומר להציע להם הצעות אטרקטיביות, כבוד המנכ"ל, גם לממן להן את התואר השני ואת ההכשרה בפסיכותרפיה אם צריך

ענבל חרמוני:  כי אנו רוצה שיהיה פה משהו עם קיימות

הבריאות אוריאל בוסו: אני מרגיש שהרבה היה מתייתר על שאלות בריאות הנפש, אם היה מציג

הבריאות אוריאל בוסו:  יש תוכנית

משה גפני: תודה רבה

ענבל חרמוני: אנחנו במתח

ענבל חרמוני:  דבר אחרון, שיתוף הדוק עם הרווחה

ענבל חרמוני:  לעשות חמ"ל

ענבל חרמוני:  אחרת יש פה כפילות

ענבל חרמוני:  אני מדברת מהשטח

ענבל חרמוני:  מה שהעובדות אומרות לי, מה שאני רואה כשאני מכתתת רגליים

ענבל חרמוני:  זה ממש חשוב, כבוד המנכ"ל – מטה משותף עם משרד הרווחה

ענבל חרמוני:  ביום-יום אוהבים לזרוק אחריות אחד על השני

ענבל חרמוני:  לא מתאים

משה גפני: הבנו מה שאת אומרת

משה גפני:  תודה

משה גפני:  בבקשה, מנכ"ל מעייני הישועה

שלמה רוטשילד: שמעתי הערה מכבוד השר שלא יהיה הבדל בין בתי החולים הציבוריים כפי שאמר יורם וייס לבתי החולים הממשלתיים, וזו בשורה מאוג גדולה

שלמה רוטשילד:  אם זה יקרה, זה משנה את כל התמונה ואת התפקוד

שלמה רוטשילד:  ברור שבנושא בריאות הנפש כשהצוותים שלנו לצורך העניין יצאו לשפיים או לאשדוד או לאן שצריך כי זה מה שהיה צריך, אבל האירוע רק התחיל

שלמה רוטשילד:  המסה הגדולה – לפי הגורמים המקצועיים, וגלעד יודע זאת טוב ממני - אנו עוד לפניו כשמדובר בבריאות הנפש כי זה בא אחרי זה

שלמה רוטשילד:       הרב פינדרוס, אם אתה שואל מה זה שיח שדיבר המנכ"ל, רצינו לבנות בית חולים ממוגן

שלמה רוטשילד:  בתוך שבוע יש שיח עם משרד הבריאות ופיקוד העורף שנשלחו על ידי האנשים שיושבים פה וביום ראשון אנחנו צריכים לקבל לתוך השיח את התוצאות של השיח לבנייה של זה

משה גפני: הוא התכוון למשהו אחר

משה גפני:  לא חשוב

הבריאות אוריאל בוסו: אגב, אני אמור השבוע לבקר אצלך

הבריאות אוריאל בוסו:  בנית?     

שלמה רוטשילד: אמור לבנות, שתי חניות

הבריאות אוריאל בוסו: כמה זמן ייקח לך להכין את זה לחירום?     

שלמה רוטשילד: זה ניתן ביום ראשון לצוות שיגיע

שלמה רוטשילד:  חלק מההתחייבות שלנו

שלמה רוטשילד:  לא יודע לומר

הבריאות אוריאל בוסו: תציג את זה, פרק זמן, ונדע לעמוד בזה

משה גפני: תודה רבה

משה גפני:  רו"ח אלי פסח

אלי פסח: תודה הרב גפני וחברי הוועדה הנכבדים

אלי פסח:  אני חבר סקטור בריאות בלשכת רואי חשבון וסמנכ"ל מכבי דנט

אלי פסח:  מדד מערכת הבריאות בהחלט משפיעה על החוסן הלאומי

אלי פסח:  אנחנו מדברים פה הרבה בוועדה כשהתותחים רועמים, אבל מערכת הבריאות תעבוד ביתר שאת גם כשהתותחים יפסיקו לרעום ולאחר מכן

אלי פסח:  דיברו פה הרבה מאוד על מערכת הפסיכיאטריה

אלי פסח:  אני חושב שהוועדה לא יכולה לקבל וצריכה להנחות את הממשלה שלא ייתכן שבישראל יש 10 פסיכיאטרים לכל 100,000 איש כשבצרפת יש פי שניים ובפינלנד עם למעלה מפי שניים ובניו זילנד פי שלושה ובנורבגיה פי חמישה, ולא יכול להיות שיש רק 50 מיטות אשפוז במחלקות פסיכיאטריות לכל 100,000 איש כשבגרמניה יש 125 וביפן יש מעל 250

אלי פסח:  לכן גם דוח מבקר המדינה רק מלפני ארבעה חודשים אומר שילדים במצב נפשי קשה ממתינים עד שנה לאשפוז פסיכיאטרי, ובאה המלחמה ו-130,000  מפונים

אלי פסח:  זו מדינה בטראומה והיא תצטרך הרבה מאוד טיפול נפשי, ויש לעשות הרבה מאוד פעולות, להנחות את האוצר לפתוח את הברז בנדיבות לעולם הזה

אלי פסח:       הרבה מאוד אתגרים בתחום של טיפול בפצועים ויחידות להמשך שיקום

אלי פסח:  קופות החולים נדרשות להטיס חולים, להטיס רופאים

אלי פסח:  רכבים ממוגנים

אלי פסח:  זה הזמן לפתוח את הברז התקציבי ונתחשבן אחרי המלחמה

אלי פסח:  לא ייתכן שהוועדה לא תאמר לממשלה גם את הבעיות – נכון, שהיו לפני המלחמה, אבל הן מקבלות יתר שאת של תוקף

אלי פסח:  מספר המיטות, מספר הרופאים בחוסר, וחשוב מאוד להתחיל כבר היום בתכנונים יותר ארוכי טווח

משה גפני: תודה רבה

משה גפני:  אמרתי שאני אמור לעשות דיון על תקציב משרד הבריאות בלי קשר ללחימה

משה גפני:  הדיון הזה נקבע בגלל הלחימה ונקבע יותר בדחיפות אבל אני מסכים לחלוטין שמערכת הבריאות לא מתוקצבת כפי שצריך במדינת ישראל ואנו הולכים לבעיה גדולה

משה גפני:  משרד הבריאות לא מדבר על זה הרבה כי הוא מנהל שיח עם משרד האוצר

משה גפני:       משרד האוצר, בבקשה

משה גפני:  אגף התקציבים

משה גפני:  אני שואל

משה גפני:  הרי עלו פה דברים שמערכת הבריאות צריכה הרבה יותר כסף, במיוחד עכשיו בתקופת הלחימה

משה גפני:  מה אתם מתכוונים לעשות בעניין?     

גאיה עפר: כבוד היו"ר, כפי שהיינו פה לפני יומיים בוועדה שלך, העברנו תקציבים מאוד משמעותיים למערכת כדי לאפשר את הלחימה ואת התפקוד המיטבי של מערכת הבריאות, כפי שאנו שומעים גם מהשיחות בשטח שהיא עושה

גאיה עפר:  כל המענים המיידים שנדרשים ללחימה, לחירום כבר ניתנו

גאיה עפר:  אנו מקצים אותם ואין כרגע חוסרים

גאיה עפר:  במקביל יש החשיבה לטווח הארוך, גם בתחום בריאות הנפש, גם בתחום השיקום

משה גפני: את יודעת באיזו מדינה אנחנו נמצאים? אני הולך לבתי החולים, שומע את המצוקה

ינון אזולאי: הפנייה האחרונה שהגיעה לפה – שהגיעה לפה

ינון אזולאי:  הגיעה בעקבות הלחימה?     

משה גפני: לא היה לי נעים לשאול את זה

ינון אזולאי: מה שלא נעים לך אני עושה

ינון אזולאי:  זה הגיע לפני החגים בכלל

ינון אזולאי:  אתם רוצים להפנות משם תקציב

ינון אזולאי:  זה רק אומר שהפגיעה במערכת הבריאות תמשיך להיות, כי לא הבאתם כסף חדש

ינון אזולאי:  לקחתם את הכסף הקיים ואמרתם: עכשיו אנו מפנים אותו מלחמה

ינון אזולאי:  יושבים פה השר והמנכ"ל, ואתם אומרים להם שיהיה בסדר

ינון אזולאי:  אנחנו לא מבינים מה זה יהיה בסדר

ינון אזולאי:  זה השיח שפינדרוס דיבר עליו

ינון אזולאי:  אם תבואו אלינו מחר ותגידו: התקציב היה צריך להיות 10 מיליארד, שמנו 15 מיליארד, הייתי אומר: הבאתם עוד 5 מיליארד חדשים

ינון אזולאי:  שלא תהיה אחיזת עיניים לציבור

ינון אזולאי:  שקל חדש לא הבאתם פה

ינון אזולאי:  הכול היה מלפני החגים, הפניות היו מונחות פה

ינון אזולאי:  טכנית זה לא עבר

יעל לינדנברג: אשמח להתייחס

יעל לינדנברג:  אסביר

יעל לינדנברג:  אמרתי גם בדיון בשלישי ואחדד – אכן הפנייה הוכנה לפני המלחמה

יעל לינדנברג:  היה לנו חשוב לא לעצור אותה כדי לא לעצור את מערכת הבריאות

משה גפני: כל הכבוד

משה גפני:  טוב שלא עצרתם את מערכת הבריאות

יעל לינדנברג: כפי שאתה יודע, לא הרבה פניות בסדרי גודל האלה הגיעו ביום שלישי מתוך הבנה

יעל לינדנברג:  יחד עם משרד הבריאות הגענו להבנה שבסוף הצרכים הדחופים המיידיים צריכים לתת להם מענה מיידי ולכן הפנייה הזו עברה

יעל לינדנברג:  לכן אני מפרידה בין המיידי לבינוני והטווח הארוך

ינון אזולאי: לא מדבר על הטווח הארוך

משה גפני: עם כל הכבוד, הגענו להישג אדיר שלא עצרתם את הפנייה שהוכנה לפני החגים בגלל נושא הלחימה

משה גפני:  אני אומר לך חד משמעית: אנו לא מקבלים את הגישה הזו

משה גפני:  המציאות היא שמערכת הבריאות – גם בריאות הנפש אבל גם המערכת הקונבנציונלית הרגילה צריכה לקבל תקציב הרבה יותר גדול, אני אומר את זה מאנשים מרכזיים בתוך משרד האוצר

משה גפני:  הם אומרים: אנו עומדים בפני קטסטרופה תקציבית אז את מייפה את זה פה ואומרת: לא עצרנו את ההעברה הזו? זו אותה העברה שהייתה

יעל לינדנברג: אני לא מייפה ולא מערערת

נעמה לזימי: אין פה דברים שקורים, אירועים רפואיים?     

יעל לינדנברג: להפך

יעל לינדנברג:  הפרדתי בין טווח מיידי לבינוני וארוך

משה גפני: היות שבאגף התקציבים אתם אנשים חכמים על פי רוב, פעם ישב פה מישהו בצד ימין ודיבר על זה שהכול בסדר כמו שאת מדברת עכשיו, ואחרי חצי שנה שמעתי אותו מדבר על זה, יושב בצד השני ואומר שהכול קטסטרופה, אותו אחד

משה גפני:  התברר שעבר לעבוד בבית חולים

יעל לינדנברג: לא אמרתי שהכול בסדר

יעל לינדנברג:  הסברתי מה אנו עשינו בטווח המיידי

משה גפני: תודה

משה גפני:  הערתנו נרשמה בעניין

נעמה לזימי: אם אנו יודעים שאנו מעבירים פנייה שהיא פניית שגרה שהצבעתי בעדה – הצבעתי בעד כל הפניות, כל מה שהיה מבחינתי לא נכון עכשיו, הצבעתי בעד כי גם המדינה צריכה להתקיים בזמן לחימה, אבל היא אומרת שהסיטו כסף אז יש פה שאלה מטרידה

משה גפני: בבקשה, אדוני השר ואדוני המנכ"ל

הבריאות אוריאל בוסו: לפני שהמנכ"ל ידבר, שתי מילים על בריאות הנפש, שיהיו לכם תשובות לכל הדברים

הבריאות אוריאל בוסו:  העלית את הנקודה החשובה – אני אומר לאוצר וגם לך חיים

הבריאות אוריאל בוסו:  במלחמה לא ננייד כסף מצד לצד בתוך המערכת כי אנו גם ככה בחסר

הבריאות אוריאל בוסו:  אנו צריכים כספים תוספתיים, זו הנקודה האמיתית, גם לקופות וגם לבתי החולים ולכל המערכת, ואני אדאג לכך

נעמה לזימי: כלומר הפנייה שעברה, עברה כפי שהיא

הבריאות אוריאל בוסו: לא יהיו הסטות כספיות

נעמה כהן: אדוני היו"ר, אני מארגון מרשם

נעמה כהן:  אנו מייצגים את הרופאים המתמחים שמהווים את כוח העבודה העיקרי במערכת בריאות הציבור

נעמה כהן:  אנו בדיון הזה כמעט שעתיים ולא נאמרה כמעט מילה אחת מהסיורים שלכם על צוותי הרפואה שפגשתם ועל המצב שלהם

הבריאות אוריאל בוסו: פתחתי בזה

נעמה כהן: אז בוא נדבר על מה שלא דובר בדיון – פתרונות למסגרות הילדים

נעמה כהן:  בעקבות המלחמה והלחימה נסגרו מסגרות החינוך

נעמה כהן:  היינו באותו מצב בדיוק בגל הראשון של הקורונה שמסגרות החינוך נסגרו, והמדינה ידעה תוך 96 שעות למצוא עוד תקנים, לפתוח את הגנים לעובדים החיוניים, לתת פתרונות לרופאים

נעמה כהן:  אי אפשר לדרוש מהצוותים הרפואיים – מדברת גם על הרופאות והרופאים וגם על האחים והאחיות

נעמה כהן:  אי אפשר לבקש מהם לבוא לעבודה כרגיל כשהמצב לא רגיל

נעמה כהן:  יש זוגות שאחד מהם הוא עובד חיוני, השני במילואים

נעמה כהן:  לפעמים זה שני רופאים או שני מילואימניקים

נעמה כהן:  אנו חייבים למצוא פתרונות

משה גפני: מסכים

נעמה כהן: רוב בתי החולים נותנים פתרונות מגיל 3, אבל מה עושים עם הילדים מ-0 עד 3? ויש ציפייה שהרופאים גם ישלמו את הגן כרגיל, גם ימצאו פתרונות, גם יגיעו לתורנויות

נעמה כהן:      יש עוד סוגיה – שכ-20% מהמתמחים נמצאים במילואים

נעמה כהן:  לא יודעת אם זה מספר מדויק – לא סיימתי לספור את כולם, אבל מי שנשאר במחלקות, העומס עליו גדל

נעמה כהן:  צריך לקחת את התורנויות של ה-20% האלה אז הם גם עובדים יותר שעות, יותר תורנויות, השמרטפיות שכרגע הקימו בבתי החולים כפי שחברת הכנסת לזימי הציגה – לא תואמות את השעות שלהם

נעמה כהן:      לגבי הסיוע הנפשי, הנושא השני, כפי שענבל דיברה שהצוותים הרפואיים, נפגעי המשנה של האירועים המחרידים האלה, בשביל לאבחן אותם הם צריכים לשמוע את כל הסיפור המלא

נעמה כהן:  אני חוששת מאוד וצריכה שגם אתם תחששו איתי מהתפרצות של גל של פוסט טראומה בצוותים הרפואיים

נעמה כהן:  זה גל שלא נצליח לעמוד בו

נעמה כהן:  אנו כבר במחסור בצוותים הרפואיים וכל יום שעובר והמדינה לא נותנת לזה מענה בדמות צוותי התערבות שייגשו לרופאים האלה – לא לחכות שיפנו כי הם לא יפנו

נעמה כהן:  הם עמוסים בעבודה

נעמה כהן:      יש רופאים שמפונים מהישובים בצפון, למשל משלומי

נעמה כהן:  מפונים מירושלים, אמורים לחזור לעבודה בבית החולים

נעמה כהן:  איך זה אמור להתכנס? אתם אמורים להסדיר מגורים

נעמה כהן:  יש למשל רופא שגר בשלומי, פינו אותו לירושלים ומצפים ממנו לבוא לעבודה בנהריה כרגיל

נעמה כהן:  איך זה מתכנס? אתם צריכים לתת פתרונות

ארז לוי: לא נכון

ארז לוי:  מפונים מהצפון לרוב מוצאים להם פתרונות בבתי המלון שאליהם מפונים התושבים

נעמה כהן: צריכים להם פתרונות ליד בתי החולים

ינון אזולאי: אם יש בעיה פרטנית אפשר לפתור אותה

ינון אזולאי:  זה לא משהו מערכתי

נעמה כהן: אני מקבלת כל יום עשרות פניות

נעמה כהן:  לא יודעת מה לעשות איתן יותר

משה גפני: עם כל הכבוד, זה לא נושא של הוועדה

משה גפני:  צריך לעמוד מול קופות החולים, מול משרד הבריאות, למצוא פתרון לעניין, והוא בר פתרון

משה גפני:  בבקשה

הדס ארנון-שרעבי: שלום, אני עו"ד הדס ארנון-שרעבי, עמותת אותי

הדס ארנון-שרעבי:  כמעט סמלי שאנו אחרונים

הדס ארנון-שרעבי:  אני רוצה להעלות על שולחן הוועדה את הילדים ובני הנוער עם האוטיזם ואת הצורך האקוטי במתן תקצוב רשת ביטחון למערך הטיפולי של עמותת אותי, שהיום הוא המערך הייחודי

הדס ארנון-שרעבי:  אין כמותו עוד בארץ שמאפשר טיפולים עד 3 שעות שבועיות לילדים ובני נוער עם אוטיזם

הדס ארנון-שרעבי:  עמותת אותי היא אחת העמותות הרבות שנכנסו מתחת לאלונקה במערך המלחמתי בעורף וקצת נשכחו בסעיפים התקציביים

ינון אזולאי: תפרטי מה שיש לכם בדרום, עם הבעיה

ינון אזולאי:  הרב גפני, דיברנו על זה בסיוע הכלכלי

הדס ארנון-שרעבי: אומר בקצרה ואשמח להרחיב ככל שיותיר הזמן

הדס ארנון-שרעבי:  המערך הטיפולי של בתי הספר, של עמותת אותי, כאמור שזה מענה ייחודי היום בא לענות על בעיה שמאוד קשה, לקבל טיפולים של 3 שעות טיפוליות שמגיעות לילדים ובני נוער מקופות החולים

הדס ארנון-שרעבי:  עמותת אותי יצרה מענה שמאפשר לתת את הטיפולים האלה

הדס ארנון-שרעבי:  בגלל קוצר הזמן לא אסביר כיצד; כן אומר את הדבר החשוב, כפי שאמר יואב, המנגנון הוא על מנת להקל על ההורים על ידי טופס 17, בהתקשרויות של העמותה מול קופות החולים, אבל התשלום הוא לפי הטיפולים, והיום במלחמה אי אפשר לתת הרבה מהטיפולים ולכן ההיקף מאוד הצטמצם אבל אם לא נקבל רשת ביטחון תקציבית, המערך הזה הייחודי שמטפל באלפי ילדים ובני נוער עם אוטיזם, עלול לקרוס

הדס ארנון-שרעבי:  חייבים לזכור גם את העמותות

הדס ארנון-שרעבי:  אם המערך הזה לא יקבל רשת תקציבית, אנו עלולים לקרוס

הדס ארנון-שרעבי:  בשגרה אנו עובדים עם טופס 17 לפי הסכמים שנקבעו בשגרה

הדס ארנון-שרעבי:  עכשיו כיוון שאין טיפולים צריך מענה מהמדינה, מקופת החולים, מהמתווים שנבנים היום לזכור את העמותות ואת המערך

הדס ארנון-שרעבי:  אם לא יהיה היום מענה, המערך הייחודי והחשוב הזה עלול לקרוס

יואב קיש: לצורך לשמור תשתיות ליום שאחרי

יואב קיש:  כמו ביחידות להתפתחות הילד

הדס ארנון-שרעבי: בדיוק

הדס ארנון-שרעבי:  אם היום לא נדאג למענה, לא יהיה

משה גפני: תודה רבה

משה גפני:  רו"ח קלטניק, קופת חולים מאוחדת, ביקשת?     

איתי קלטניק: נוכל להגיב ולהציג את עמדת הקופה

איתי קלטניק:  במשפט אחד – תודה רבה על הדיון החשוב ולכולם

איתי קלטניק:  בטח במצב הזה אומר שמערכת הבריאות כבר חוותה מלחמה אחת וערוכה ונפרסה מאוד מהר, כולל שיח רציף וטוב עם משרדי הבריאות והאוצר

איתי קלטניק:  אנו נותנים מענה לכלל מבוטחינו ובטח למפונים כולל שליחת ניידות, טיפול ראשוני, טיפול שניוני, טיפולי שיניים, בריאות האישה וכדומה

איתי קלטניק:  שר הבריאות, יושב-ראש ועדת הבריאות עשו סיורים וראו את כל הדברים

איתי קלטניק:  יש לציין וזה לא סוד – אנו עוד טרם הלחימה נמצאים במצב תקציבי מאוד קשה, מאוחדת בפרט, קופות החולים בכלל, וחשוב לתת לזה מענה ו-וודאות כדי שנוכל להמשיך ולתת את השירות

משה גפני: תודה רבה

משה גפני:  אדוני המנכ"ל, לגבי בריאות הנפש

משה גפני:  בבקשה

סימן טוב: אומר את הברור מאליו

סימן טוב:  המאות מיליונים מיליארדים שאנו מוציאים עכשיו והמיליארדים שנוציא אחרי צריכים ויהיו כולם תוספתיים

סימן טוב:  לא נעשה את החשבונות עכשיו אבל זה לא רק הציפייה שלנו

סימן טוב:  נעמוד על כך ואנו בטוחים שתעמדו בכך לצדנו

סימן טוב:  זה שאנו לא מציגים כל שקל

משה גפני: גם לא ביקשנו

סימן טוב: בסדר גמור

סימן טוב:  זה גם מה שאנו ביקשנו

סימן טוב:  לגבי בריאות הנפש, דיברנו על הבעיות שהתחלנו, שהיו נקודת המוצא – ביקוש הרבה יותר גבוה ממה שהיה מתוכנן ואכן שחיקה בכוח אדם שעבר לפרטי

סימן טוב:       נגיע לפתרונות כי הבעיות מוכרות

סימן טוב:  ראשית, יש להבין שיש פה אירוע בריאות נפש לאומי

סימן טוב:  זה לכאורה ברור מאליו

סימן טוב:  האירוע לא מסתכם בעשרות אלפים שהיו בחשיפה ישירה לאירועים

סימן טוב:  נכון שהיו בקיבוצים, במושבים ובישובים, נכון שהיה בשדרות, באופקים, בנתיבות, במקומות אחרים, היה גם באשקלון, זה היקפי אוכלוסייה אדירים, אבל במובן מסוים כלל אוכלוסיית ישראל עברה אירוע נפשי משמעותי

סימן טוב:  זה לא שנטפל ב-10 מיליון תושבים אבל תפיסת העבודה צריכה להיגזר מזה

סימן טוב:  לא רק שהאוכלוסיות האלה היו חשופות לאירועי התופת; גם מעגלי התמיכה המיידיים שבדרך כלל כשקורים אירועים קשים אנו נשענים עליהם, מעגלי התמיכה האלה גם הם התערערו כתוצאה מהאירועים שחווינו ויש לנו פינוי מסיבי של מעל 125,000 תושבים שפונו מבתיהם אז גם אם לא חוו את התופת אבל מעבר כה ממושך מהבית לסביבת חיים שאינה מיטבית ודובר פה על תופעות כתוצאה מזה, של התמכרויות וגם בעולם הרווחה – יותר אלימות במשפחה ותופעות אחרות

סימן טוב:  אחת השימות שהמדינה חייבת לעשות מה שיותר מהר זה לדאוג לאנשים למגורים מסודרים שאינם בבתי מלון

סימן טוב:  זה לא סביבת חיים לאנשים

סימן טוב:  השר דיבר וכולם דיברו על המטפלים, אנשים שהיו מעורבים בסיוע בין אם הם בזק"א, בין אם הם רופאים ורופאים, בין אם הם חיילות וחיילים, ארגוני הצלה, אחים, כולם צריכים לקבל מענה

סימן טוב:      תפיסת הפתרון שלנו

סימן טוב:  ראשית, מרכז הכובד של המענה צריך להיות בקהילה

סימן טוב:  הקהילה אומרת, גם השירותים הקהילתיים של קופת החולים וגם השירותים הראשוניים – רופאי המשפחה, רופאי הילדים, רופאי הנשים אבל גם הקהילה עצמה – אנו רוצים לראות שהקהילות עצמן מייצרות לעצמן את החוסן

סימן טוב:  אנו צריכים להפסיק להיות במצב שבו כל מי שצריך שירותים בבריאות הנפש כולם מגיעים לאותו תור וכולם מקבלים אותו טיפול

סימן טוב:  אנו צריכים לתת מענים מותאמים לצרכים של אנשים, וחלק מזה – להרחיב את מעגל המטפלים

סימן טוב:  גם להחזיר אנשים למעגל הציבורי וגם להוסיף למעגל המטפלים עוד הרבה קבוצות, אם זה עובדות סוציאליות לאחר תואר ראשון, פסיכולוגים לאחר תואר ראשון ואנשים שעברו הכשרה- - כל האנשים האלה אנו רוצים לצרפם – הם יהיו תומכי בריאות הנפש

משה גפני: אנו עוקבים אחרי זה

משה גפני:  זה נושא שמעניין את כוללם

משה גפני:  הכוח האופטימית הזו היא שאתם עושים

משה גפני:  יש עין בוחנת של הציבור

סימן טוב: מצוין

סימן טוב:  אין שום סיבה שאנשים- - -, בין אם הם אחרי תואר ראשון או שני, לא יקבלו את העבודה

סימן טוב:      דובר על הסכמי שכר

סימן טוב:  גם יהיה צריך הסכמי שכר חדשים בבריאות הנפש כדי שאנשים יעבדו במערכת הציבורית

סימן טוב:  אנו צריכים פה שותפות

ינון אזולאי: גם העובדים הסוציאליים – אותו דבר

סימן טוב: צריך שותפות של כולם, גם של אגף התקציבים, גם של הממונה על השכר ושל גורמים אחרים

משה גפני: תודה רבה

משה גפני:  גבירותיי ורבותי, ראשית אני מודה לך אדוני השר על השתתפותך הפעילה בעניין

משה גפני:  אדוני המנכ"ל, מודה לך כמו  תמיד

משה גפני:  תתנתק מאגף התקציבים

משה גפני:  ועדת הכספים משבחת את פעילות משרד הבריאות בעניין, את המערכת עצמה, את הרופאים והרופאות, את האחים והאחיות שמוסרים את נפשם

משה גפני:  אנו מביעים את הוקרתנו ואת תודתנו למערכת הזו, לעובדי בתי החולים, עובדי קופות החולים

משה גפני:      אני רוצה לומר לאגף התקציבים, שלא תהיה טעות

משה גפני:  אין יש מאין

משה גפני:  המערכת הזו עולה כסף

משה גפני:  לא יעזור שום דבר, במיוחד אם אנו מדברים על בריאות הנפש וצריך לעשות הסכמי שכר

משה גפני:  אנו לא מתכוונים לוותר בעניין

משה גפני:  אל תבואו אלינו עם תשובות – העברנו פה, העברנו שם

משה גפני:  צריך כסף חדש למערכת הבריאות, גם בימי שלום, גם בימים שגרתיים, ועל אחת כמה וכמה שצריך את זה בזמן לחימה

משה גפני:  אנו פונים אליכם, ומבקשים ודורשים להעלות את התקציב הזה של מערכת הבריאות בכלל ושל בריאות הנפש בפרט

משה גפני:  לא רק בריאות הנפש – כל מערכת הבריאות

משה גפני:  כמובן נעקוב אחר העניין

משה גפני:  אמרתי ואני חוזר – חשבתי לקיים דיון בשבעות הבאים על נושא התקצוב של מערכת הבריאות

משה גפני:  ביקשו ממני גם במשרד האוצר – כמובן לא אומר מי אמר, מהבכירים ביותר שם שאם לא תעשה דיון הולכת להיות בעיה תקציבית ואף השתמשו במילה קטסטרופה

משה גפני:  אני מתכוון לעשות את הדיון הזה ומתפלל לקב"ה שהמלחמה תסתיים, ושתסתיים כי זה באמת מעיק מאוד על כל המערכת הזו

משה גפני:  אני מתפללים להשם שהמערכה הזו תסתיים ונמשיך לדון בעניין התקציבי

משה גפני:  אני חוזר על התשבחות שקיבלתם כאן מערכת הבריאות מקיר לקיר, מכל חברי הכנסת, מכל האורחים

הבריאות אוריאל בוסו: תודה רבה היושב-ראש על תמיכתך

הבריאות אוריאל בוסו:  לא מובן מאליו

משה גפני: תודה רבה, הישיבה נעולה